“Sevdim səni” – Həsənoğludan Pasternakadək – Cahangir MƏMMƏDLİ | SENET.AZ\nBuradasınız: Ana səhifə / OxucuKlubu / Redaktorun seçimi / Ədəbiyyat / “Sevdim səni” – Həsənoğludan Pasternakadək – Cahangir MƏMMƏDLİ\n“Sevdim səni” – Həsənoğludan Pasternakadək – Cahangir MƏMMƏDLİ\n10 May 2017 48 Baxış\nHaçansa bədii sözə bağlı dediyim fikri bu yerdə təkrar etmək istərdim: Mən (nə qədər qəribə görünsə də) bədii əsərin sənətkarlıq ölçüsünü onun elə ilk abzasından müəyyənləşdirirəm özüm üçün. Pərvini ilk hekayəsindən və ilk kitabından beləcə kəşf etmişəm və elə o çağdan da bu yazıçı – publisistin daimi oxucusuna çevrilmişəm. Amma bir iş də var: Pərvin əsərdən-əsərə, kitabdan-kitaba sürətlə püxtələşən bir yazıçıdır. İndi onun əvvəlki və mənim çox bəyəndiyim, haqqında ayrıca məqalə yazdığım “Qadın olmaq” kitabı ilə əlimdə olan sonuncu kitabını qəsdən və bir az da ədəbiyyata bələd adam kimi müqayisə edirəm və məni qəribə bir rahatlıq bürüyür: ilk kitabından gələcək uğurlarına çox böyük ümid bəslədiyim Pərvinin təzə çap olunmuş kitabı mənim haqlı olduğumu sübut edir. Bu kitab sevgi dolu bir mücrüdür. Kitabın adı da sevgiyə bağlıdır: “Sevdim səni”, Pərvini az-çox tanıyan hər kəs onun emosional bir esseist olduğunu yaxşı bilir. Və həm də bədii söz sənətinin nəzəri aspektlərini də çox yaxşı bilən müəllim Pərvin hər hansı bir mövzunun ifadəsində çox uğurlu janr seçimi etməyi bacaran sənətkardır. O, özünün bir çox əsərində esseni bir janr kimi seçməklə, hətta mən cəsarətlə deyərdim ki, müasir ədəbi mühitdə ustad esseist kimi tanınmaqdadır.\nSənətkar duyğularının kövrək ifadəsi olan sənətkar esseni Pərvin öz yaradıcılığı üçün aparıcı format kimi qəbul etmişdir. Məsələn, yazıçının bundan əvvəlki “Qadın olmaq” adlı kitabı büsbütün esselər toplusu idi. Həmin yazıların hamısı Pərvinin çox etibar etdiyi “525-ci qəzet”də dərc edilmişdi və həmin esselərin hamısını mən bu qəzetin çox sevdiyim şənbə buraxılışlarında oxumuşdum. O yazıların hər biri, mübaliğəsiz deyərdim ki, janrın çox orijinal nümunələri idi. Təsadüfi deyil ki, sənət nümunələrinə çevrilən bir sıra esse müəllifi Anar Pərvinin “Qadın olmaq” kitabı haqqında belə bir səmimi fikirdədir: “Həmin kitabda Pərvin dünyanın bir neçə qeyri-adi taleləri olan qadından bəhs edir, hamıdan, hər kəsdən çox cəhətləri ilə ayrılan, inanılmaz dərəcədə fərqli ömürlər sürmüş qadınlardan söz açır. Bu qadınların müstəsna olmaları bir də ona görədir ki, onlar dahilərin ömürlərində misilsiz rol oynayıblar…”\nAnarın da məntiqindən göründüyü kimi, Pərvin yaradıcılıq strategiyasında mövzudan tutmuş janra qədər maraqlı seçimi ilə fərqlənir. Bu seçim bütün hallarda ona uğur gətirir. Təkcə sevgiyə meyli mövzularda deyil, hətta, məsələn, Anar yaradıcılığı ətrafında yazdığı “Anar dünyası” adlı fundamental elmi-publisistik əsərindəki bölmələri də esse janrında qələmə almışdır. Qəribədir, hiss edirsən ki, Pərvində sərlövhə hər şeydən əvvəl doğulur. Yəqin ki, yaradıcılığında hər bir obrazın duyğu məqamlarına çox önəm verən böyük ustad Anar haqqında qeyd etdiyim fundamental elmi-publisistik əsərin mütləq əvvəlcə sərlövhəsi doğulub: “Anar dünyası”. Yəqin həm də ona görə ki, Pərvin bir tədqiqatçı kimi Anar yaradıcılığını bir dünya hesab edir. Və onun gəldiyi doğru nəticə mütləq bu kitabı “Anar dünyası” kimi ortaya qoymalı idi. Və bir də sənətin, xüsusilə bədii sözün əbədi predmeti olan dünya o qədər duyğulu və o qədər bədii xislətli bir sözdür ki, bu sözün olduğu yerdə mütləq esse janrı seçilməli idi…\nEssenin bir ədəbi janr kimi şəxsən məni özünə çəkməsinin bir neçə səbəbi sırasında bu formatın həm bədii ədəbiyyatda, həm də publisistikada eyni işləklik səviyyəsidir.Və Pərvinin əlimdəki “Sevdim səni” kitabı bədii sözün və publisistikanın sinxron təzahürü kimi məni özünə daha çox cəlb etdi. Pərvin qeyri-adiliyi sevən sənətkardır. Mən bu anda yenə də Anarın bir fikrinə qayıtmaq istərdim. Pərvinin əlimizdəki kitabına ön sözündə Anar bir daha Pərvinin “qeyri-adi qadınları”nı xatırladaraq belə bir həqiqət üzərində dayanır: “Qeyri-adi qadınlardan yazan Pərvinin bu kitabında isə müəllifin özünün də sevgi şeirlərinə, ümumən sevgiyə aid qeyri-adi (kursiv mənimdir – C.M.) düşüncələri, duyğuları əks olunub”. Kitabdakı esselərin qeyri adiliyi mövzu – format tapıntısı ilə bağlıdır: tələbələrinin bir müəllim kimi çox sevdikləri (mən bunun şahidi olmuşam) Pərvin klassikadan tutmuş ən müasir şairlərimizədək (şairlərədək) hər kəsin poeziyasında özünü göstərən sevgi şeirlərinə yüzədək esse yazıb. Əlbəttə, ayıq oxucu, mütaliəli oxucu bu şairlərin və bu şeirlərin çoxuna bələddir. Və həm də bu şairlər və bu şeirlər bir sıra azman ədəbiyyatşünasların dərsliklərində, dərs vəsaitlərində, monoqrafiyalarında, ədəbi-tənqidin müxtəlif məqamlarında təhlillərə cəlb edilmişdir. Amma Pərvin qeyri-adi bir ideya düşünmüş və bu ideyanı gerçəkləşdirmişdir: bu sevgi şeirlərini esse interpretasiyasında sınağa çəkmək! Və bu sınaqda həmin şeirlər yeni təhlil bucağında oxucuya tamamilə yeni bir duyğu, yeni bir assosiasiya gətirmişdir.\nEsseyə çəkilən şeirlərin hamısı sevgi mövzusundadır. Lakin Pərvinin esse mövzusu kimi üzərində dayandığı bu şeirlər sübut edir ki, sevgi bənzərsiz bir duyğudur: bu dünyada hər sevginin öz duyğusu, hər sevginin öz kontenti var. Və Pərvin bu çoxçeşidliliyi çoxçeşidli esse dünyasına gətirmişdir. Esselərin hər birinin sərlövhəsi təhlil olunan şeirin mahiyyətindən doğur və o qədər qeyri-adi alınır ki, onu oxumamaq olmur. Mən bu yerdə ayrıca qeyd etmək istərdim ki, Pərvinin çox gözəl sərlövhə düşüncəsi var. Əgər qəbul etsək ki, sərlövhə, lid, headline kimi elementlər oxucunu daha çox cəlb edir və oxuyub-oxumamaq bu elementlərdən çox asılıdır, onda Pərvinin istedadı ona çox böyük bir yaradıcılıq anı bəxş etmişdir. Bir də ki, Pərvinin şair və şeir seçimi! Əlbəttə, qədim klassikadan tutmuş müasirlərimizədək bütün şairlərdə ədəbiyyatın əbədi predmetlərindən olan sevgi mövzusu mövcuddur. Amma Pərvin bu şairləri və şeirləri çox sonalayaraq seçmişdir. Belə bir fakta çox inanıram ki, Pərvinin müraciət etdiyi şair və şeirlərin hamısı ədəbiyyat sevgisi ilə yaşayan hər kəsin ürəyincədir. Seçiminə sevgidəndir ki, Pərvin o şeirlərin hər birinə yazdığı esselərinin “preambulasında” bizi bu seçimə inandırır. Esselərin hər birində şairin və şeirin paralel təhlili var. Məsələn, kitabda birinci sırada yer alan (bu sıra əsasən tarix-xronologiya üzərədir) İzzəddin Həsənoğlunun şeirlərinə həsr olunan “Qışladım qapında itlərin ilə…” essesinin sərlövhəsi təhlil olunan şeirdən bir sətirdir. Bu anda Pərvin essenin lap ilk sətirlərində tale, qismət, bəxt kimi poetik məzmun daşıyan ifadələr və Həsənoğlu dünyası haqqında yazır: “… görünür, bəxt məsələsi hər yerdə öz işini görür. Həyatda da, sənətdə də… istənilən uğurun bir tərəfi istedada, peşəkarlığa, zəhmətkeşliyə bağlıdırsa, digər tərəfində bəxt durur… Elə şairin, yazıçının da xalq tərəfindən qəbul olunub sevilməsi, tarixdə qalmasının müəyyən hissəsi tale işidir”. Bu fikirlər ilk baxışda mistik ovqatda ola bilər, amma esseni axıradək oxuyandan sonra təkcə Həsənoğlunun taleyində bu mistikanın reallığa çox uyğun olması fikrinə gəlirsən. Yaxud, mistika demişkən, Pərvinin Füzuli şeirinə həsr etdiyi “Gözüm, canım, əfəndim”… essesində gəldiyi bir nəticə də elə mistikaya bağlanır: “Eşq filosofunun “Pərişan halin oldum, sormadın hali-pərişanım” misrası ilə başlanan mürəbbesinin qəribə bir mistikası var”. Və Pərvin bu mistikanı özünəməxsus şəkildə izah edir. Beləcə, Hüseyn Cavid, Molla Pənah Vaqif, Əliağa Vahid, Bəxtiyar Vahabzadə, Mikayıl Müşviq və digər onlarca şairin sevgi şeirləri esselərin duyğulu səsində yenidən xatırlanır, yenidən canlandırılır. Yenə təkrar edirəm ki, yenidən esselərdə xatırlanan bu şeirlərin interpretasiyalarında Pərvinin özünün sevgi dünyasına orijinal, bəlkə də çoxdan klassikləşmiş o şeirlərə layiq bədii münasibəti adamı heyran qoyur. … Aşıq Ələsgərin hamımıza məlum “Düşdü” şeirinə həsr etdiyi “Həm gözəldi, həm əhli-dildi…” essesinin ilk cümlələri sevginin əsrarəngiz həqiqətini dilə gətirməklə aforizm səviyyəsinə çıxan fikirlər söyləyir: “Maneələr sevgini gücləndirir, münasibətləri möhkəmləndirir deyirlər… Amma ən ağırı, ən dəhşətlisi taleyin yasaqları ilə qarşılaşmaqdı… Heç zaman sənin olmayacaq birinə vurulmaqdan üzücü nə isə varmı?” Sonra Aşıq Ələsgərin “Düşdü” qoşmasındakı hadisəni təhlilə çəkir. Yazıçı bu qoşmanı novella kimi də qiymətləndirir və bir də tamamilə yeni bir yanaşmanın şahidi oluruq: “Əslində, bəlkə də bu, qoşma deyil, novelladır. Üç bəndlik şeirdə hadisə var. Və şairin ustalığı bu qısa mətndə həmin hadisənin incəliklərini göstərə bilməsidir. Çərşənbə günündə, çeşmə başında, gözüm bir alagöz xanıma düşdü…” Misranın gözəlliyi yalnız səs oyununda deyil… həm də konkretliyindədir. Konkret zaman var: çərşənbə günü, konkret məkan var: çeşmə başı. Bu mənada şeirin ilk misrasını uğurlu nəsr əsərinin birinci cümləsi kimi qəbul etmək olar”. Beləcə bu təhlil son dərəcə orijinal olub, qeyri-adi yanaşmalarla bizi öz sehrinə salır. Və mən bu yerdə Pərvinin filoloq tələbələrin müəllimi olduğunu bir də xatırlatmaq istərdim. Ona görə ki, adam bu esselərdə özünü bədii sözə özünəməxsus rəng qatan gənc ədəbiyyat müəlliminin dərsində hiss edir…\nPərvin bu esselərdə daha çox narahat sevgilərdən yazır. Canlı klassiklərimizdən olan Nəriman Həsənzadənin “Nərdivan” şeirinə həsr edilmiş “Görüşdük pillələrdə” essesindəki kimi. Bu şeir Pərvinə “narahat” sevginin genezisini açmağa kod verir: “…sevginin də rahatı, narahatı olurmu? Əlbəttə… Eşqi maneələrsiz, çətinliklərsiz, rəqiblərsiz yaşamaq da mümkün deyil. Kənar təsirləri dəf eləmək, əzmək çətin olmaz. Dərd onda olur ki, o təzadlar, tərəddüdlər, qorxular sənin öz daxilində, qəlbində, ruhunda məskən salır. Bax budur narahat sevgi!” Narahat sevginin dəqiq cizgilərini verən bu sətirlər min illərdən gələn poetik sevgi dünyasının mahiyyətini yenidən yada salır. Bu anda oxucu hiss edir ki, Nəriman Həsənzadənin “Nərdivan” şeiri Pərvinin essesi üçün maraqlı bir fondur, öz sözünü demək üçün sığındığı bucaqdır… Beləcə, Pərvin “özgə” şeirlərinin hər birində elə o şeirin özü qədər oxucuya doğmalaşır, məhrəmləşir.\nPərvinin esse obyektləri çox zəngindir. Dünya ədəbiyyatının çox müxtəlif müəllif faktlarıdır. Bu esselərdə Füzulidən tutmuş Məmməd Araza, Vaqif Bayatlıdan Rəşad Məcidə, Nüsrət Kəsəmənlidən Ramiz Rövşənə, Yunus İmrədən Anna Axmatovaya, Marina Svetayevadan Boris Pasternaka…dək bütöv bir poeziya dünyası var. Ən maraqlısı da odur ki, bir də təkrar edirəm, bu müəlliflərin sevgi şeirlərinə müəllifin sevgi yanaşması çox yenidir və çox qeyri-adidir. Bu mənada müasir Azərbaycan poeziyasının fenomenal faktı olan Ramiz Rövşənin “Qara paltarlı qadın” şeirinə həsr olunmuş “İllər boyu ağlatdığım bu qadın…” essesini ayrıca qeyd etmək olar.\nMən inanmıram ədəbiyyata az-çox meyli olan bir kimsə Ramiz Rövşənin “Qara paltarlı qadın” şeirindən xəbərsiz olsun. Pərvin bəlkə bunu da nəzərə alıb bu şeiri çox qəribə bir assosiasiya ilə esseyə mövzu seçib. Onun bu şeirə esse yanaşmasındakı yeni, qeyri-adi baxışı nə qədər şərt olsa da, danılmaz bir həqiqəti ortaya qoyur: Ramiz Rövşənin “Qara paltarlı qadın” şeiri çoxlarının “avtobioqrafiya”sını əks etdirir. Şeirdəki mahiyyət, orijinallıq poetiklik, söz oyunları, təzadlar misradan-misraya heyrətləndirir insanı… Lakin bu əsərin uzun illərdi ki aktual, populyar olmasının (hətta bəzən toylarda səslənməsinin) səbəbi təkcə sadaladığım üstünlüklər, yaxud sadəcə Ramiz Rövşən qələmindən çıxması deyil. Məncə, Ramiz Rövşən əksəriyyətin müşahidə elədiyini, hər kəsin valideynlərinin, qonşusunun, qohumunun, bacısının, qardaşının… özünün (!) həyatında gördüyü “hadisə”ni yazıb, sadəcə özünəməxsus yazıb… Ona görə bu şeir illərdi ki, qadınların ürəyindən tikan çıxardır, nənələri ağladır, kişiləri peşman edir, cavanları düşündürür…\nOna görə! Nə qədər kədərli olsa da, belədi! Şeirdə Şərq ailəsinin kiçik bir modeli, ordakı münasibətlər verilib. Kişi illər boyu dərd verir, ağladır, diqqət, qayğı, nəvaziş göstərmir, saçını oxşamır, gözünü silmir… Çünki min ildi formalaşan məntiqsiz, dayaz bir “qanun” var: kişi öz hisslərini büruzə verməz, emosionallıqdan uzaq olar, əzizləməz qadınını… Nə qədər kötəkləsə, bir o qədər yaxşıdı. Təki dostları məclisdə tərifləsin, desin əsl kişisən! Ən qəribəsi isə budu ki, Ramiz Rövşən demiş, öləndə gözlərini bağlayan nə o dost olur, nə qardaş… Ən çox ağlayan isə ən çox ağlatdığı qadın olur!\nİlk baxışdan məhz bu qanunlarla yaşayan kişinin gecikmiş, ya son üzrxahlığı kimi səslənir “Qara paltarlı qadın” şeiri… Amma burda kişinin üzrxahlığından daha çox qadının duyğuları düşündürür adamı. Şeiri tərsinə çevirəndə kişinin etiraflarından xanımın hisslərini oxumaq olur… Qadın niyə gəlir bu qəbrin üstünə? Axı ölüb gedəndən sonra nə kəbin kağızı məsuliyyəti, nə ailə öhdəçiliyi, nə də xanım kimi borcu qalıb…\nGəlirsə, deməli, bütün zülümlərə baxmayaraq, sevirmiş və bu sevgi bütün incikliklərdən, umu-küsüdən, gözyaşlarından üstün imiş… Ölüm də mənasızlaşdırıb bütün keçmiş əzabları! Ona görə nə söyür, nə də yumruğuyla döyür o qəbri…\nBir anlıq adama elə gəlir ki, kişi başını qaldırıb “niyə çəkirsən dərdimi?” soruşsa, qadın heç düşünmədən Sevirdim səni! – deyəcək, sonra da əlavə edəcək: “İNDİ DƏ SEVİRƏM!”\nYüzdən çox şairin yüzdən çox şeirinə yüzdən çox esse yazmış Pərvinin “Sevdim səni” kitabında son müraciəti böyük rus şairi Boris Posternaka bağlıdır. Şairin “Qış gecəsi” şeirinə yazılmış bu esse “Zülmətdə şam” kimi orijinal bir sərlövhə ilə təqdim olunur. Bütün esselərdə olduğu kimi, bu yazıda da Pərvin narahat məhəbbətin ovqatını qələmə alır. Boris Posternakın şeiri Pərvinin duyğulu essesində belə təhlil edilir: “Dövrlər dəyişir, ölkələr, iqlimlər dəyişir, amma insanın qaranlıq içində tənhalığı, işığa qovuşmaq həsrəti – dəyişmir. Böyük mütəfəkkirimiz Əli bəy Hüseynzadə “Nicat məhəbbətdədir” deyirdi. Doğrudan da hər şey bərbad olanda ümid yalnız sevgiyə qalır. Axı sevgi özü işıqdır, ən qatı zülmət içində də, heç olmasa, bir şam işığı qədər həyatı işıqlandırmağa qadirdir.\n…Qar, çovğun aləmi bürüyüb. Axşamın erkən düşən qaranlığında, gecənin qatı zülmətində tək bir pəncərədən zəif, titrək işıq gəlir – Şam işığı. Məhəbbət şamının işığı. Böyük rus şairi Boris Pasternakın “Qış gecəsi” şeirində “bütün yer üzündə, hər bir tərəfdə külək qarı sovurur”. Bu, tək təbiət hadisəsi deyil. Bu, çovğunun, boranın, zülmətin ictimai anlamı da var. Şeirin bütün ruhu, ahəngi məhz belə yozuma imkan verir və bu soyuq, insan qəlbini donduran, gözlərinə qaranlıq dolduran zəmanədə son ümid işığı kimi masanın üstünda bir şam yanır. Bu şam da adi şam deyil, məhəbbət işığının daşıyıcısıdır…”\nƏvvəlki yazı Əlişir Nəvainin Bakıdakı əlyazma nüsxələri – Almaz ÜLVİ\nNövbəti yazı İki Cəfər Cabbarlı – Dilqəm Əhməd


İLHAM ƏLİYEV müstəqillik dövrünün böyük əfvini elan etdi\nPrezident bu dəfə 423 ailəni sevindirdi\nAzərbaycanda insan hüquq və azadlıqlarının yüksək səviyyədə təminatına yönəlmiş kompleks tədbirlərin davam etdirilməsi bu sahədə yüksək nəticələrin əldə olunmasına imkan yaradır. İnsan hüquqlarının təmini istiqamətində həyata keçirilən tədbirlər vətəndaş cəmiyyəti quruculuğu prosesinin əsas şərtlərindən biri kimi çıxış etməklə, nəinki respublikamızda, həmçinin beynəlxalq arenada da yüksək qiymətləndirilir.\nÖlkəmiz insan hüquq və azadlıqlarının, demokratik təsisatların təminatı ilə bağlı mühüm beynəlxalq konvensiyalara, sazişlərə qoşulub. Bundan başqa, ulu öndərin 1993-cü ildən tətbiqinə moratorium qoyduğu ölüm hökmü 1998-ci il fevralın 10-da tamamilə ləğv edilmiş, Azərbaycan bütövlükdə Şərqdə bu qətiyyətli və tarixi qərarı verən ilk ölkə olmuşdur. Ölüm hökmünün ləğvi ilə əlaqədar Azərbaycan Respublikası Mülki və Siyasi Hüquqlar haqqında Beynəlxalq Paktın ikinci Protokoluna da qoşulmuşdur. O vaxt hətta Avropa Şurasının üzvü olan bir sıra dövlətlər də analoji addımı hələ atmamışdılar. Yüksək humanizmin və insanpərvərliyin bariz ifadəsinə çevrilən bu addım Azərbaycanın beynəlxalq nüfuzunu yüksəltmişdir.\nHər bir fərdin mənafeyinin əsas götürüldüyü hüquqi dövlət quruculuğu prinsiplərinə həssas münasibətin əyani təcəssümü olaraq Azərbaycanda məhkumların əfv edilməsi - bağışlanması təqdirəlayiq ənənəyə çevrilmişdir. Ümummilli lider Heydər Əliyevi böyük şəxsiyyət və lider kimi xarakterizə edən mühüm keyfiyyətlərdən biri də məhz bu idi ki, o, günahkarı cəzalandırmağı da, şans verərək bağışlamağı, islah etməyi də bacarırdı. Əfvetmə institutunun bərpası və Azərbaycan Respublikası Prezidenti yanında Əfv Komissiyasının yaradılması bu istiqamətdə atılmış mühüm addım kimi vurğulanmalıdır. Şəffaf və demokratik əsasda fəaliyyət göstərən komissiyada ictimaiyyətin müxtəlif təbəqələrinin təmsilçiliyinə lazımi şərait yaradılmış, əfv fərmanlarının imzalanması və məhkumların bağışlanması müsbət ənənəyə çevrilmişdir. Törətdiyi cinayət əməlindən səmimi peşmançılıq keçirən, azad cəmiyyətə və normal həyata qovuşmaq istəyən məhkumların əfvlə bağlı müraciətlərinə həssaslıqla yanaşılır, onlar zaman keçdikdə, cəzalarının çəkilməmiş hissəsindən tam və ya qismən azad edilirlər.\nŞəxsiyyət azadlığına humanist münasibətin formalaşdığı respublikamızda ulu öndər Heydər Əliyev tərəfindən 32 əfv fərmanı imzalanmış və bu, 3104 məhkuma şamil edilmişdir. Həmçinin 1996-2003-cü illərdə 7 dəfə amnistiya elan edilmişdir. Amnistiya aktları törətdiyi cinayət əməlindən peşmançılıq hissi keçirən 77 mindən çox insana şamil edilmiş, 21 min 325 nəfər cəzasının çəkilməmiş hissəsindən azad olunmuşdur.\nUlu öndərin möhkəm təməllər üzərində əsasını qoyduğu siyasətin varisliyini bütün sahələrdə uğurla davam etdirən Azərbaycan Prezidenti İlham Əliyev son on dörd ildə əfvetmə institutunun çevik və işlək mexanizmlər əsasında fəaliyyətini təmin etmişdir. Dövlət başçısının ötən müddətdə əfvlə bağlı imzaladığı sərəncamlar Azərbaycanda insan hüquqlarının etibarlı təminatına və demokratikləşməyə xidmət edən strateji siyasi kursun layiqincə davam etdirildiyini göstərir.\nPrezident İlham Əliyevin martın 16-da “Məhkum edilmiş bir sıra şəxslərin əfv olunması haqqında” sərəncam imzalaması da bu baxımdan əhəmiyyətlidir. Sərəncamda məhkum olunmuş bir sıra şəxslərin, onların ailə üzvlərinin, insan hüquqları üzrə müvəkkilin, insan hüquqlarının müdafiəsi təşkilatlarının Azərbaycan Prezidentinə ünvanlanmış əfv haqqında müraciətlərinə baxılaraq, məhkumların şəxsiyyəti, səhhəti, ailə vəziyyəti, cəza çəkdikləri müddətdə davranışları nəzərə alınaraq humanizm prinsiplərinin əsas götürüldüyü qeyd edilib. Bu sərəncam bir daha Azərbaycan dövlətinin humanizm siyasətinə üstünlük verdiyini göstərir. Martın 17-də cəzaçəkmə müəssisələrində əfv fərmanının icrası həyata keçirilmişdir. Sərəncam ümumilikdə 423 nəfərə şamil olunub.\nPrezident İlham Əliyevin bu əfv sərəncamı Novruz bayramı ərəfəsində qohum-əqrəbası həbsdə olan ailələrə sonsuz sevinc bəxş etdi. Müxtəlif səbəblərdən azadlıqdan məhrum edilərək həbsə alınan və artıq cəzalarının müəyyən bir hissəsini çəkən, eyni zamanda, islah olunma istiqamətində müsbət nəticələr əldə edən şəxslər azad cəmiyyətə qovuşdular və şübhə yoxdur ki, onlar ictimai həyatda öz yerlərini tutacaqlar. Bu, həmin insanlara bundan sonra həyatda öz yollarını düzgün seçməklə bağlı verilmiş şansdır. Belə bir şansın verilməsi dövlətimizin humanizm siyasətinin mahiyyətindən və məzmunundan doğur. Əfv sərəncamının bayram ərəfəsində imzalanması isə xüsusilə xoş ovqat yaradır. Çünki həm əfvə düşən insanlar, həm də onların ailə üzvləri və yaxın qohumları bayramı daha yüksək əhvali-ruhiyyədə qeyd edirlər. Məlumat üçün bildirək ki, dövlət başçısı son 14 ildə sonuncu da daxil olmaqla 30 əfv sərəncamı imzalayaraq 3805 nəfərə azadlıq bəxş edib.\nPrezident İlham Əliyevin ötən illərdə ölkədə siyasi barışığın, vətəndaş həmrəyliyi və sülhünün təmin olunması, etimad mühitinin formalaşdırılması istiqamətində atdığı addımlar onun ədalətli rəhbər obrazını şərtləndirən amillər sırasında xüsusi vurğulana bilər. Bu məqam ölkə başçısının idarəçilik fəlsəfəsində humanizm və insanpərvərlik ideyalarının parlaq xətt təşkil etdiyini bir daha təsdiqləyir. Azərbaycan Prezidenti bu addımlarının mahiyyətini ölkə ictimaiyyətinə çox düzgün, dürüst şəkildə izah edir.\nAzərbaycanlı milli düşüncəsində xeyirxahlıq, nəciblik, mərhəmət, yaxşı əməl və mənəvi saflıq kimi kateqoriyalar xalqımızın əsrlərlə formalaşan adət-ənənələrində, dəyər və düşüncə sistemindən qırmızı xətlə keçir. Humanizm və insanpərvərlik ideallarını rəhbər tutan Heydər Əliyev Fondunun prezidenti, UNESCO və ISESCO-nun xoşməramlı səfiri, Birinci-vitse prezident Mehriban xanım Əliyeva da bu istiqamətdə mühüm addımlar atmışdır. İnsanların zehninə, düşüncəsinə xeyirxahlıq toxumu səpərək fədakarlığı ilə tək Azərbaycana deyil, bütün dünyaya son dərəcə gözəl bir örnək - mərhəmət və humanistlik nümunəsi sərgiləyən Mehriban xanım Əliyeva amnistiya aktlarının qəbul edilməsi təşəbbüsü ilə çıxış edərək Milli Məclisə qərar layihələri göndərmişdi.\nHeydər Əliyev Fondunun prezidenti Mehriban Əliyeva ötən ilin mayında da 28 May - Respublika Günü münasibəti ilə amnistiyanın elan edilməsi təklif ilə çıxış etdi. Bununla bağlı qərar layihəsi parlamentin mayın 20-də keçirilən iclasında müzakirəyə çıxarıldı. Müzakirələrdən sonra “28 May - Respublika Günü münasibətilə amnistiya elan edilməsi haqqında” Milli Məclisin qərar layihəsi səsə qoyularaq qəbul edildi. İyunun 15-dən icra olunan qərara əsasən, böyük ictimai təhlükə törətməyən cinayətlərə görə məhkum edilmiş bütün şəxslər cəzadan azad edildilər. Bundan əlavə, bir sıra cinayətlərə görə məhkum edilmiş qadınlar, yetkinlik yaşına çatmayanlar, əlillər, qoca və ahıllar, öhdəsində yetkinlik yaşına çatmayan və ya əlil övladı olanlar və bəzi digər kateqoriyalardan olan şəxslər azadlıqdan məhrumetmə cəzasından azad edildilər. Amnistiya aktı Azərbaycanın suverenliyi və ərazi bütövlüyünün qorunması uğrunda döyüşlərdə iştirak etmiş şəxsləri, həmçinin bu döyüşlərdə həlak olmuş və ya itkin düşmüş şəxslərin yaxın qohumlarını da əhatə etdi. Bundan başqa, islah işlərinə, ictimai işlərə, cərimə cəzalarına məhkum edilmiş şəxslərə də amnistiya şamil edildi. Ümumilikdə 10 min məhkum amnistiya aktının təsiri altına düşdü ki, onlardan 3 min 500-ə yaxın şəxs cəzaçəkmə müəssisələrindən azad edildilər.\nBeləliklə, 1995-ci ildən sonra imzalanan 62 əfv fərman və sərəncamları ilə 6909 nəfər əfv edilib. 11-ci amnistiya aktının icrasından sonra isə ötən 20 ildə amnistiyaya düşmüş şəxslərin sayı 116 min nəfərdən çox olub.\nDövlət başçısının ötən müddətdə qanunçuluğa, hüquq qaydalarına, ədalətə bağlı olması, insan və vətəndaş hüquq və azadlıqlarının təminatçısı kimi çıxış etməsi, eyni zamanda onun yüksək humanizminin ifadəsidir. Azərbaycan Prezidenti İlham Əliyev praqmatik siyasətçi olaraq əməli addımları ilə hər bir fərdin maraq və mənafelərinin qorunmasına dövlət təminatının olduğunu praktik surətdə təcəssüm etdirir.


BMT TASİM layihəsi ilə bağlı növbəti qətnaməni yekdilliklə qəbul etdi\nCari ilin 21 dekabr tarixində BMT-nin Baş Assambleyasında Azərbaycan Respublikası Hökumətinin təşəbbüskarı olduğu "Trans-Avrasiya Super İnformasiya Magistralı (TASİM) vasitəsilə rabitəliliyin yaradılması" adlı qətnamə yekdilliklə qəbul edilib.\nBu barədə "ICTnews.az" elektron xəbər xidmətinə Xarici İşlər Nazirliyinin mətbuat xidmətindən məlumat verilib. Məlumatda bildirilir ki, TASİM layihəsinin reallaşdırılmasına dəstək vermək məqsədilə Azərbaycan tərəfindən irəli sürülmüş qətnamə geniş Avrasiya regionunda "rəqəmsal fərq"in aradan qaldırılması üçün müvafiq telekommunikasiya infrastrukturunun inkişaf etdirilməsini və özəl və dövlət sektorları arasında əməkdaşlığın möhkəmləndirilməsini nəzərdə tutur.\nQətnamədə həmçinin, regionda telekommunikasiya tranzit yollarının inkişafına töhfə vermək məqsədilə hökumətlər, özəl sektor, vətəndaş cəmiyyəti və beynəlxalq inkişaf institutları arasında əlaqələndirmənin təkmilləşdirilməsi məqsədilə Azərbaycan Respublikası Hökumətinin irəli sürdüyü Avrasiya Rabitəlilik Alyansının təsis edilməsi təklifi öz əksini tapıb.\n«Aparılan işlər nəticəsində TASİM təşəbbüsü müxtəlif regionlar tərəfindən dəstəklənib və BMT-nin bir sıra nüfuzlu ölkələri ona həmmüəllif kimi qoşulublar. Onların sırasında ABŞ, Avstraliya, Belarus, Çin, Əfqanıstan, Gürcüstan, Hindistan, İsrail, İraq, Kanada, Koreya Respublikası, Küveyt, Livan, Qazaxıstan, Mərakeş, Moldova, Özbəkistan, Pakistan, Rusiya Federasiyası, Şri-Lanka, Tanzaniya, Türkiyə, Ukrayna, Yaponiya, Yeni Zelandiya və digərləri xüsusilə qeyd oluna bilər» - XİN-in məlumatında bildirilir.


Pensiya alanlara şad xəbər: Gələn aydan… – 1Arada.az\nKarantin rejimi mayın 4-də bitsə belə, pensiya, müavinət, sosial yardım, təqaüd alanlar bu vəsaitlərini may ayında da istənilən bankomatdan rüsum tutulmadan çıxara biləcəklər.\n1Arada.az xəbər verir ki, bunu Əmək və Əhalinin Sosial Müdafiəsi Nazirliyinin Sosial təminat siyasəti şöbəsinin müdiri Babək Hüseynov deyib.\nO deyib ki, ünvanlı dövlət yardımların ödənişi aprelin 28-də keçiriləcək. Məqsəd cari ay ərzində müraciət etmiş bütün ailələrin bu ay ərzində sosial yardımları almasına kömək etməkdir:\n“Vətəndaşları bankomatlar qarşısında sıxlıqdan qorumaq məqsədilə istənilən bankomatdan pensiya, müavinət, sosial yardım, təqaüdü heç bir rüsum tutulmadan almaq üçün şərait yaradılıb. Bu halda onlar bütün vəsaitlərini tam şəkildə alacaqlar. Bununla bağlı razılıq xüsusi karantin rejiminin tətbiq edildiyi müddətə aiddir. Karantin rejimi mayın 4-də bitsə belə, bu, may ayında da qüvvədə olacaq. Bununla biz yenə də vətəndaşlarımızı virusa yoluxmadan qoruyuruq”. //Trend\nTagged almaq, ayından, dövlət, karantin, may, məqsəd, müavinət, müddətə, pensiya, rejim, şad xəbər, sosial, təqaüd, virus, yardım, yoluxma\nPosted on 02/12/2019 03/12/2019 Author 1Arada\n1Arada.az xəbər verir ki, “Bad button studio” 2019-cu ilin aprel ayında 20 nəfərlik komanda şəklində qurulub. “Bad Button studio” bir oyun qurma studiyasıdır və oyun sferasında öz sözünu demiş komanda iştirakçıları ilə Azərbaycanı oyun sektorunda dünya bazarına çıxartmaq məqsədindədir. “Bad button studio” 2 dostun təşəbbüsü ilə yaradılıb. Hazırda komanda qlobal bazar üçün “King and Kingdoms” ve “Upman” adlı oyunlar üzərində […]\nSəhiyyə Nazirliyi sosial şəbəkələrdə 1 saylı Ruhi-Əsəb Dispanserində baş vermiş hadisə ilə bağlı yayılan məlumatlara münasibət bildirib. Nazirliyin Mətbuat Xidmətindən 1Arada.az-a verilən məlumata görə, sosial şəbəkələrdə yayılan video görüntü 2019-cu ildə Maştağa qəsəbəsində yerləşən 1 saylı Ruhi-Əsəb Dispanserində naməlum şəxs tərəfindən çəkilib. “Videogörüntünü xəstəxanaya yoxlanışa yaxud, xəstə ziyarətinə gələn şəxslərdən biri qeydə alıb. Xəstəxana rəhbərliyi artıq […]\nBu şəxslərə əlavə ödənişlər ediləcək – ŞAD XƏBƏR\nNazirlər Kabienti xüsusi karantin rejimi dövründə sosial xidmətlər göstərilməsində iştirak edən işçilərin əhatə dairəsinin və əlavənin ödənilmə müddətinin müəyyən edilməsi barədə qərar verib. 1Arada.az xəbər verir ki, bununla bağlı baş Nazir Əli Əsədov qərar imzalayıb. Qərara əsasən, xüsusi karantin rejimi dövründə sosial xidmətlər göstərilməsində iştirak edən işçilərin əhatə dairəsi aşağıdakı kimi müəyyən edilib: – Əmək və Əhalinin Sosial Müdafiəsi Nazirliyinin yanında […]


İranlı məşqçi: "Mümkün qədər daha güclü komandalarla qarşılaşmaq istəyirik"\nİran milli komandasının baş məşqçisi Mohammad Nazemalşariyə bu gün İsfahanda start götürəcək "4 Top Nations” turniri ərəfəsində Azərbaycan Futzal Federasiyasının mətbuat xidmətinin suallarını cavablandırıb.\n- Seçim edərkən, məqsədimiz yarışda daha güclü, keyfiyyətli oyun nümayiş etdirən komandaların dəvət edilməsi idi. Buna görə də Avropa ölkələrini təmsil edən komandaları dəvət etdik. Reytinq siyahısına da baxsanız, turnirə qatılacaq millilərin kifayət qədər güclü olduqlarını görəcəksiniz.\n- Niyə məhz Avropa təmsilçilərini dəvət etdiniz?\n- Çünki Avropa komandaları həm keyfiyyətli oyun nümayiş etdirir, heyətlərində texniki göstəricilərinə görə seçilən futzalçılar yer alır, həm də nizam-intizamlı olmaları ilə seçilir. Asiyada belə səviyyədə rəqiblər tapmaq çətindir. Biz də mümkün qədər daha güclü komandalarla qarşılaşmaq istəyirik.\n- Yarışda ilk oyununuzu Azərbaycan millisinə qarşı keçirəcəksiniz. Rəqibi yaxından tanıyırsınız?\n- Əlbəttə, tanıyırıq. Biz bu komanda ilə ötən il keçirilmiş dünya çempionatında qarşılaşmışıq. Həmin oyunda qalib olmadı, tərəflər hərəyə 1 xalla kifayətləndi. Təbii ki, rəqibimizə hörmətlə yanaşırıq. Onların dünyanın "Top-10”unda olması nəyə qadir olduqlarının göstəricisidir. Yaxşı və maraqlı oyun keçəcəyini gözləyirik. Oyundan əvvəl favorit olmur.\n- Turnirin aşkar favoriti qismində İranı fərqləndirmək olar?\n- Bütün komandaların qalib olmaq üçün şansı var. Hər şey millilərin öz əlindədir. Futzalda nəticəni əvvəlcədən müəyyənləşdirmək mümkün deyil. Hətta 30 saniyə ərzində nəticə dəyişə bilər. Ona görə də oyunçularım hansı komandalara qarşı oynadıqlarını bilirlər.


Hindistan paytaxtında yanğın: Azı 26 nəfər ölüb – XəbərAl.Az\nYeni Dehlidə şəhərin qərb hissəindəki ticarət binasında baş verən yanğında azı 26 nəfər ölüb, 40-dan çox adam yaralanıb\n“İndiyədək 26 cəsəd tapılıb. 40-dan çox insan yanıq xəsarətləri alıb və xəstəxanaya yerləşdirilib”, – deyə yerli polisdən bildirilib.\nHüquq-mühafizə orqanlarının məlumatına görə, binadan 70-ə yaxın adam xilas edilib.\nHadisə qurbanlarının sayının artacağı istisna edilmir.\nMuxtar Babayev: “Yaşıl” kənd təsərrüfatına dəstək üçün fəaliyyət planı hazırlanıb”\nEkologiya və Təbii Sərvətlər Nazirliyi kənd təsərrüfatı sektorunun müqavimətini təmin etmək üçün erkən xəbərdarlıq sistemi yaradıb. “Xeberal.az” xəbər verir ki, bu barədə ekologiya və təbii sərvətlər naziri Muxtar Babayev “Gələcəyə baxış: Rəqəmsal kənd təsərrüfatına keçid” adlı beynəlxalq konfransın açılış mərasimində çıxışı zamanı bildirib. “Kənd Təsərrüfatı Nazirliyi ilə birgə işləyirik. Biz birgə “yaşıl” kənd təsərrüfatına dəstək […]


Türkiyə İstanbul Konvensiyasından rəsmən çıxdı\n2021, 23 Sentyabr, Cümə axşamı, Bakı vaxtı 03:29\n“Amnesty International” iyulun 1-də Türkiyənin sənəddən rəsmən çıxmasını “biabırçılıq” adlandırıb\nİyulun 1-də Türkiyə qadınlara qarşı zorakılığın qarşısının alınması və onunla mübarizəyə dair beynəlxalq sazişdən rəsmən çıxıb. “Amnesty International” insan haqları təşkilatı bu addımın “ehtiyatsız və təhlükəli mesaj” göndərdiyini bildirib.\nPrezident Recep Tayyip Erdoğan martda fərman verərək ölkənin Avropa Şurasının İstanbul Konvensiyasında iştirakını dayandırıb. Bu addım beynəlxalq ictimaiyyət tərəfindən qınanıb, Türkiyədə etirazlara səbəb olub.\nErdoğanın iyulun 1-də deməsinə görə, bu, qadınların hüquqlarının təmin olunması yönündə geriyə addım olmayacaq. O, Qadınlara qarşı Zorakılıqla Mübarizə üzrə Milli Fəaliyyət Planının anonsunu verib. Plana ədliyyə prosedurana yenidən baxılması, qoruma xidmətlərinin yaxşılaşdırılması, zorakılıq üzrə data yığılması daxildir.\nAmma İstanbul, İzmir, Ankara, Türkiyənin digər şəhərlərində minlərlə insan küçələrə çıxıb, əllərində “Biz İstanbul Konvensiyasından əl çəkmirik. O bizim üçün bitməyib” plakatını tutublar.\nABŞ Dövlət Departamentinin sözçüsü Ned Praysın deməsinə görə, Türkiyənin İstanbul Konvensiyasından çıxması “dərindən məyusedici” addımdır, qadınlara qarşı zorakılığa son qoyulması yönündə beynəlxalq fəaliyyətdə geriləmədir.\nAvropa Şurasının bu konvensiyasında deyilir ki, qadınlarla kişilərin hüquqları bərabərdir və dövlət üzərinə qadınlara qarşı gender əsaslı zorakılığı önləməkdən ötrü tədbirlər görmək vəzifəsi qoyur.\nTürkiyə prezident idarəsinin martda yaydığı bəyanata görə, konvensiya “Türkiyənin sosial və ailə dəyərləri ilə uyğun gəlməyən homoseksuallığı normallaşdırmağa çalışanlar tərəfindən ələ keçirilib”.\nErdoğanın islamçı meylli partiyasından bəzi rəsmilərin iddiasına görə, sənəd boşanmalara həvəsləndirir, ənənəvi ailəyə zərbə vurur və bunlar ölkənin mühafizəkar dəyərlərinə ziddir.\n“Amnesty International” iyulun 1-də Türkiyənin sənəddən rəsmən çıxmasını “biabırçılıq” adlandırıb.\n“Bu gün gecəyarısından Türkiyə qadınların və qızların təhlükəsizliyi kimi qızıl standarta arxa çevirdi. Bu addım pis davranan, şikəst edən və öldürənlərə ehtiyatsız və təhlükəli mesaj verir: yəni, onlar bunu cəzasız qalaraq davam etdirə bilərlər”, – Londonda yerləşən qrupun baş katibi Aqnes Kalamard deyib.


Deputatdan parlamentin buraxılmasına reaksiya » BolgeXeber.Com - İnformasiya agentliyi ~ Bölgələrdən xəbəriniz olsun!\nFəzail Ağamalı: “Ciddi islahatlardan Milli Məclis kənarda qala bilməzdi”\nXəbər verildiyi kimi, hakim Yeni Azərbaycan Partiyasının Siyasi Şurası Milli Məclisin buraxılması barədə qərar qəbul edib. Artıq növbədənkənar seçkilərin keçiriləcəyi dəqiqləşib.\nAna Vətən Partiyasının sədri, deputat Fəzail Ağamalı qərarı bu cür dəyərləndirdi: “Bu haqda məlumatım yox idi. Müxtəlif rəylər, fikirlər var idi, parlament seçkilərinin önə çəkiləcəyi barədə. Açığı bu barədə dəqiq fikrim yox idi. Düşünürdüm ki, növbədənkənar seçkilər ola da bilər, olmaya da. Amma bunun olmasını vacib sanırdım. Çünki ölkədə ciddi xarakter daşıyan islahatlar davam edir. Bu islahatlar sistemli xarakter daşıyır. Bu məntiqə söykənərək Milli Məclisin buraxılması və vaxtından bir neçə ay əvvəl seçkilərə gedilməsi doğru qərardır. Bu barədə düşüncələrim var idi. Amma etiraf edim ki, bunu gündəliyə gətirməkdən ehtiyat edirdim. Mənə verilən suallara cavab olaraq, söyləyirdim ki, bilmirəm, ola da bilər, olmaya da. Atılmış olan bu addım başa düşüləndir. YAP-ın bu qərarını müsbət qiymətləndirirəm. Fikirləşirəm ki, bu partiyanın səlahiyyətləri çərçivəsində olan bir məsələdir. Ölkədə gedən ciddi islahatlardan Milli Məclis kənarda qala bilməzdi. Çünki islahatların mahiyyətinə uyğun olaraq, Milli Məclis də məntiqinə söykənən fəaliyyətini ciddi şəkildə qurmalıdır. Parlament bu günə qədər üzərinə düşən vəzifəni uğurla yerinə yetirib. Lakin yeni situasiyada yeni çağırışlar və islahatların dərinləşdiyi zaman kəsiyində Milli Məclisin yenidən formalaşması zəruridir. Bu baxımdan məncə atılmış olan bu addım ölkə prezidentinin apardığı islahatların məntiqinə və ruhuna tamamilə ilə uyğundur. Məncə belə bir addımın atılması cəmiyyət və digər siyasi partiyalar tərəfindən müsbət qarşılanacaq”.\nF.Ağamalı növbədənkənar seçkilərdə partiya olaraq iştirak edəcəklərini açıqladı: “Partiyamız atılmış olan bu addımı müzakirə edib, dövlətçilik baxımından bu qərarın önəmini önə çəkib, ümidvaram ki, bu qərarı müsbət qiymətləndirib, öz səlahiyyətləri çərçivəsində qərarını verəcək. Təbii ki, Ana Vətən Partiyası hakim partiyanın bu qərarını çox müsbət qiymətləndirir. Biz qarşıdan gələn seçkilərdə iştirak etmək niyyətindəyik”.\nBölmə: Müsahibə-Reportaj | 28 noyabr 2019 16:35


Velosiped Yarışı onlayn oyna - OyunOyna.az\nVelosiped Yarışı onlayn oyna - Axtardığınız oyun aşağıdadır. internet onlayn oyunlar. Velosiped Yarışı onlayn oyna ve birçox oyun! Online oyunlar sizi gözleyir.


Does Reiki Really Work? →\nDoes Reiki Really Work? May 1, 2019


23 Aprel 2019 – Mustaqil.Az\n2019-06-17 / 14:56\nGün: Aprel 23, 2019\nBürclər haqqında lazımlı məlumatlar\nBürclər haqqında qısa və ən lazımlı məlumatlar Bürclərin xasiyyəti, onların əlamətləri haqqında ən lazımlı məlumatları bilmək üçün 12 bürc haqqında qısa bilgiləri öyrənmək faydalıdır.Siz də bunları bilməlisiniz. Qoç bürcü (latınca Davamı\nPosted On : 23 Aprel 2019 Published By : admin\n“Qəbələ” “Qarabağ”ı uddu, Sumqayıtda heç-heçə\nBu gün Azərbaycan kubokunda yarımfinal mərhələsinin ilk oyunları keçirilir. Müstəqil.Az qol.az-a istinadən xəbər verir ki, final uğrunda mübarizəyə Qəbələdə start verilib. Şəhərin eyniadlı komandası “Qarabağ”ı qəbul edib. Bu mövsüm Premyer Liqada keçirilən Davamı\nPKK terrorçuları Türkiyənin Hakkari vilayətində hərbi hissəyə hücum ediblər. Müstəqil.Az Azvision.az-a istinadla xəbər verir ki, hücum zamanı Türkiyənin iki hərbi qulluqçusu yaralanıb. Yaralılar helikopterlə hospitala çatdırılıblar. Hadisədən dərhal sonra Türkiyə Silahlı Qüvvələri Davamı\nAğsu rayonunda zəlzələdən qəzalı vəziyyətə düşən evlərin yenidən tikilməsi prosesi davam etdirilir. Müstəqil.az xəbər verir ki, bu barədə Trend-ə Ağsu rayon İcra Hakimiyyətinin Fövqəladə Hallar Komissiyasından məlumat verilib. Məlumatda bildirilir ki, Davamı\nAzərbaycan Respublikasının Prezidenti İlham Əliyev aprelin 23-də Bakının Xəzər rayonunda Mərdəkan-Qala avtomobil yolunun açılışında iştirak edib. Müstəqil.Az AZƏRTAC-a istinadla xəbər verir ki, Prezident İlham Əliyev əvvəlcə sakinlərlə görüşdü. Dövlətimizin başçısı dedi: Davamı\nSəudiyyə Ərəbistanında 37 nəfər edam edilib.\nSəudiyyə Ərəbistanında 37 nəfər edam edilib. Müstəqil.az xəbər verir ki, bu barədə Səudiyyə Ərəbistanının Daxili İşlər Nazirliyi informasiya yayıb. Terakt törətməkdə ittiham olunaraq edam edilən şəxslərin hamısının Səudiyyə vətəndaşı olduğu qeyd Davamı\nPrezident və prezidentliklə bağlı Mənsimovun – Cavabı\n“Palmali” Şirkətlər Qrupunun rəhbəri, tanınmış azərbaycanlı milyarder Mübariz Mənsimov son günlərdə sosail şəbəkədə adının təxribat məqsədilə hallandırılmasına münasibət bildirib. Müstəqil.az xəbər verir ki, o, bu barədə İnstaqram hesabında qeyd edib. “Son Davamı\nSabiq milli təhlükəsizlik naziri Eldar Mahmudovun əmisi oğlu Vüqar Mahmudov və onun həyat yoldaşı Nuranə Mahmudovanın adına olan çoxlu sayda bank hesabları açıqlanıb. Müstəqil.az bildirir ki Teleqraf.com-un əldə etdiyi məlumata Davamı\nİrandan ABŞ-ın la CENTCOMunu qara siyahıya saldı\nİran parlamentində keçirilən səsvermə ilə ABŞ Mərkəzi Qüvvələr Komandanlığı (CENTCOM) terror qrupları siyahısına salınıb. Müstəqil.az xəbər verir ki, ABŞ-ın SEPAH-ı terror qrupları siyahısına salması qərarına qarşılıq olaraq 173 səslə CENTCOM Davamı\n“Ermənistanın baş naziri Nikol Paşinyan anlamalıdır ki, erməni xalqı QarabağınAzərbaycana qaytarılmasını istəyir. Çünki sadə ermənilər övladlarının özgə torpağında boş yerə ölməsini istəmədiklərini bildirirlər. Dəfələrlə Ermənistanda hökumət və dövlət binalarının, müdafiə Davamı


Taekvondoçular mübarizəyə başlayır\nYanvarın 26-da 1999-2001-ci il təvəllüdlü yeniyetmələr arasında taekvondo üzrə Bakı şəhər birinciliyi keçiriləcək. Taekvondo Federasiyasından apasport.az saytına verilən məlumata görə, Hövsan Olimpiya İdman Kompleksində keçiriləcək yarışı Bakı Şəhər Gənclər və İdman İdarəsi (BŞGİBİ) təşkil edir.\nOğlanlar arasında paytaxt birinciliyi 33 kq, 37 kq, 41 kq, 45 kq, 53 kq, 57 kq, 61 kq, 65 kq və +65 kq çəki dərəcələrində olacaq. Turnirdə Bakının müxtəlif rayonlarından klubların tərkibində 100-dək idmançı mübarizə aparacaq. Taekvondoçular DaeDo elektron gödəkçələrdən istifadə edəcəklər. İştirakçıların çəkiləri yanvarın 25-də saat 09:00-12:00-da federasıyanın təlim-məşq bazasında müəyyənləşdiriləcək.\nFərqlənən taekvondoçular BŞGİBİ-nin müvafiq diplomları, xatirə hədiyyələri və pul mükafatı ilə təltif ediləcəklər.


Həyatımın biznes səhvi… və ya mən necə taxılçı oldum! | İlkin Manafov\nSon 10 ildə hər dəfə iyul ayı gələndə yadıma taxıl əkməyim düşür. Bu taxılçılıq mənim ilk biznes təşəbbüsüm olub… təxminən 400 “şirvan” (o vaxt helə hesablanırdı) itirmişəm, ziyanım olub. Amma əvəzində mənə bir treninq, bir treninq… oldu, inanın ki, ömürlük həyat dərsi. İyul ayı olduğuna görə Sizə bu “həyat keysimi” danışmaq istəyirəm. Bu hadisə mənim üçün əsl biznes nəzəriyyəsidir. Vaxtınız varsa, başlayaq?!\nMəni tanıyanlar bilir mən Yevlaxlıyam. İnanıram ki, həmdə bilirsiz ki, Yevlaxda ənənəvi olaraq pambıq əkilir. Pambıq əkilən torpaqlar isə, taxıl əkini üçün “yümşaq” desək yararlı olmur. AMMA mən 10 il bundan öncə belə düşünmürdüm.\nBir gün qrup yoldaşımla mühazirədə oturmuşdum… nə yalan danışım dərsədə qulaq asmırdım (o vaxt polisdə işləmək istəyirdim). Yanımda Oğuzdan qrup yoldaşım oturmuşdu. “Ağzım dinc” durmadı… və soruşdum:\nMən: “qardaş sən yayda nə edəcəksən?” Qrup yoldaşım cavab verir: “Taxıl biçinimiz var, orda olacam”. Mən deyirəm “Qardaş taxıl əkirsiz?!”, cavab “Hə”. Mən deyirəm “Pul qazanmaq olur?!”, Qrup yoldaşım deyir: “Əlbətdə hər il bir maşının pulu çıxır”. Bu sözlə mən şoka duşdüm, sevindim… mənədə maşın lazım edi!!!))\nTez-bazar taxıl əkmək prinsiplərini dostumdan “öyrəndim”. Çətin bir şey yox edi… sadəcə ilin əvvəlində pul verirsən, ilin sonunda biçində gəlib pulunu götürürsəm. Biznesmen olmaq nə asand işdir?! Özdə 100 qoymusansa ən pis halda… 300 götürürsən, ən piiis halda. Normal olsa 400 rahat götürəcəksən! Nə başınızı ağrıdım… elə mühazirə gedə-gedə artıq pulu hara xərcləyəcəyimi təyin etdim. Vse!!!\nVaxt itirmədən atamla danışdım. Allah hamının valideynlərini sağ eləsin, içində bizimkilər olmaqla. Heçnə soruşmadan “Əla fikirdi, et!” dedi. Mən ömrümdə taxıl əkməyin nə olduğunu bilmirdim… və ata bir tanış (qohum) adamdan xahiş etdi ki, onunla taxıl əkim.\nQohumun 5 hektar sahəsi var edi. Ürəyimdə dedim vseeee: “Sahə var, taxıl əkəcəm milyoner olacam!!!”. Qohumla danışdıq və razılaşdlq ki, mən taxıl pulu verəcəm, qohumda torpağını. Nə çıxsa, yarı bölünəcək. Uzun-sözün qısası, qohum mənə hər yektara görə 100 şirvan lazım olduğunu dedi. Bura hər şey daxildir: həm əkin, həm biçin, həm sulama… bir sözlə həəər şey!\nAtamdan pulu aldım və qohuma birdən-birə 500 şirvan pul verdim (indi yazandada, gülməyim gəlir)!. Qohum getdi “əkməyə”. 2-3 aydan bir zəng edirdim: “Taxıl necədir?” oda sağ olsun, məni həvəsdən salmırdı. Deyirdi ki, narahat olma… taxıl deyil, qızıldır.\nBiçin vaxtı gələndə… (hə birdə deyim, biçinə qədər bir 30-40 şirvanda aldı məndən… kübrə və s.) getdim kəndə. Bugünə qədər biçin sahəsinə getməyim… yadıma gəlir. Bir isti edi, bir isti edi. Bilirsizdə Yevlaxda necə isti olur?! Yevlaxlılar bilir.\nBir zülmlə biçini bitirdik və məlum oldu taxıl çox çirklidir. Qohum dedi ki, gəl taxılı saxlayaq (onlarda) biçimdən sonra qiymət qalxacaq, onda rahat və baha satarıq. Əlbətdə razılaşdım.\nTaxıl biçimi bitdi, hardasa avqust ayında taxıllları satanda məlum oldu ki, biz 5 hektardan cəmi 2 ton taxıl yığmışıq… bunuda 5 qəpikdən satıb 100 şirvan pul əldə etdim. Yadınıza gəlirsə taxıla 500 şirvan qoymuşdum. 500-100=400 ZİYAN!!!\nZiyan bir tərəfə “qohumda” məndən narazı qaldı. Dedi ki, mən qışda “ac” qala bilmərəm. Nə başınızı ağrıdım, o 100 şirvandan 30-nu qoyuma verdim. Ən maraqlı bu edi ki atam mənə heçnəəə demədi. Sadəcə güldü və dedi ki, belə şeylər olur.\nBeləliklə bu taxılçılıqdan mən nə nəticə çıxardım?!\nBilmədiyin işə girmək olmaz. Taxıl hara, mən hara?! Mən taxıl əkmək prinsiplərini bilsəydim, heç olmasa o “qohum” məndən bir-birə 500 şirvan istəyəndə ona deyərdim ki, xərclədikcə mənə de birlikdə verək.\nPulu olmayan adamla iş görmək olmaz. Çünki pulu olmayan adam, potensial olaraq səni aldatmağa hazırdır. Birdə o risk etmir, axı heçnə qoymayıb!!! Əlini daşın altına qoymayan adamla, iş görməyin.\nİşin üstündə olmaq şərtdir. Mən taxılın pulunu verib, “yatırdım”. Əlbətdə bu biznes pul qazanmaq mənim halalım deyil. Biznes əziyyəti sevir. Əziyyətsiz biznes olmaz. Öz işinin üstündə olmaq şərtdir.\nQohumla iş görməzlər. Qoyum iş görmək çox çətindir. Yaxşı olanda gözü cibində qalır, pis olanda pis olursan. Bu baxımdan çalışmaq lazımdır ki, biznesdə qoyumlarla təməsda olmayasan. Amma bir məsələ var. Əgər qoyum həqiqətəndə işinin professionalıdırsa… niyədə yox?!\nHesabatçılıq şərtdir. Kiminlə iş görməyinizdən asılı olmayaraq, hesabatlara baxmaq hamımız “qızıl” prinsipi olmalıdır. Nəzarət edilməyən heç bir iş, Sizin deyil!\nÖvladlarınıza etibar edin. Mənim atam mənə o pulu verməklə, pulu itirsədə övladına yaxşı həyat dərsi verdi. Sağ olsun!\nƏN VACİBİ: Şəxsi təcrübə hər şeydən öndədir. Mən bu taxılçılıqda öyrəndiyimi heç bir MBA və ya PhD olmaqla öyrənə bilmərəm. MBA oxumuş və PhD olmuş biri kimi Sizə deyirəm!\nSəhvdən qorxmaq olmaz. Hamı səhv edir, etməlidirdə. Əsas odur ki, bir dəfə edilən səhvi bir daha etməyisiniz.\nBu baxımdan mən “qohumlardan” çooox razıyam. Sağolsunlar. Düzdür mən o vaxt 400 şirvan itirdim… amma əvəzində “qiymətsiz” təcrübə qazandım.\nHə birdə, əslində səhv dedim mənim ilk biznesim taxılçılıq yox…, saggız satmaq olub. Bir gün danışaram bu haqda…\nBiznes niyə qurursan?\nBiznes və iradə\nBiznes və bugünlə yaşamaq\nPrevious PostQuba görüşünün çünki-ləri…\nNext Post“Горе от ума” – Şirkətlərə təsiri…\nIlash Ka 2013/07/04 at 11:54\t - Reply\n" Shexsi tecrube her sheyden ondedir!" yazinizin davamini gozleyirem..\nTürkeş 2013/07/05 at 04:42\t - Reply\nSağolun İlkin bəy,sizinlə razıyam. Onsuzda boyük biznesmen olmaq istəyən heç vaxt yeni qurduğu biznesə kənarda oturub nəzarət etməməlidi və edə də bilməz. Qazandığı 3-5 manatdırsa onu da başda özü götürməlidir. İlk başda kiməsə tapşırılacaq məsuliyyət ya verəcək pul yoxdur məncə.\nIlkin 2013/07/05 at 04:53\t - Reply\nElbetde!!! Bunun ucun sadece bir nece defe yeni biznesleri “o” gurmag lazimdir. Bunu eden kimi, bu meselelerin hegigiliyine hami inanacaq. Shexsi tecrube cox yaxshi mektebdir!\nTürkeş 2013/07/06 at 06:45\t - Reply\nƏlbətdə. Amma bizdə vəziyyətə bir baxın. 10 000 manatnan yatırım edib, 2-3 nəfər də işçi tutub,özü isə kənarda oturub,uğur axtaran adamımız var çox təssüf ki.\nParviz 2013/08/01 at 10:22\t - Reply\nÇox sag olun İlkin bəy, dediklərinizlə tam razıyam, bu biznes qurmağa dair həyat təcrübələri məni də bu həyatda çox şeyə öyrətdi, çox ziyanlar etdim, dostu-düşməni tanıdım. Sizin məqaləyə rastlamağımin da səbəbi məhz sizin kimi yaxın bildiyim birinə pul verib taxıl əkmək olmuşdur. Məsələ burasındadırki, siz hekayədə olan kimi, mənim də bir tanışım dedi ki, maya burax 50 hektar torpağım var taxıl əkək nə olsa 50/50-yə. Mənə dedi ki, 1000 AzN pul lazımdır, mən də verdim. İndi ele İyul ayı qurtarırdı gördüm hər yerdə taxılı biçib qurtarıblar bundan xəbər çıxmır. Zəng etdim sorushdum ki, ay qardaş bəs nooldu bizim taxıl məsələsi?! Dedi hə lap yaxşı olub, biçmişəm, 12 ton 6-sı sənin 6 tonu da mənim, yığmışam qaraja 3-4 aya bahalaşanda satacam, indi ucuzdur kq 20 qəpikdir. Martda 5-10 qəpik baha olacaq. Mən də vurdum böldüm gördüm ki, 6 tondan mənə cəmi 1200 AzN pul qalır, yani bunun 1000 AzN mənimki, 200 AzN də xeyir. Bu səbəbdən nəsə yaman şübhələndim indi araşdırıram görəm 1000 AzN-ə nə qədər taxıl əkmək olar və nə qədər sahədə, və 50 hektar sahədən nə qədər məhsul götürmək olar?! Odur ki, ele sizin də hekayəyə rastladım və çox maraqlı oldu mənimçün. Çox sağ olun ki, öz təcrübənizi bölüşürsünüz.\nIlkin 2013/08/01 at 11:02\t - Reply\nPerviz bey esas odur ki, artig Azerbaycandan dilinde oxumag isteyen dostlarimizin sayi artir. Bloqa verdiyiniz diggete gore cox sag olun.\nBlogun gapilari her zaman uzunuze acigdir! Bizim blogu yalniz dostlar oxuyur… artig adam buralarda olmur. Ele bilin oz saytinizdir)!\nParviz 2013/08/16 at 12:29\t - Reply\nTəşəkkürlər, çox gözəl bloqdur. Uğurlar Sizə. Hesab edin ki, mən də artıq Sizin daimi oxucularınızdanam.\nbaghdad 2015/10/27 at 10:59\t - Reply\nHeyat tecrubeleriniz insani hemishe ireli can atmaga heveslendirir. Cox sagolun


AĞ YOL -“Bu gün Paşinyan Ermənistanın Fantomasıdır” – Elman Nəsirov\n“Hesab edirəm ki, Paşinyanın çıxışlarında hərbi ritorikanın üstünlük təşkil etməsi ilk növbədə onun psixi durumu ilə bağlıdır”.\nAgyol.az xəbər verir ki, bunu millət vəkili, politoloq Elman Nəsirov axar.az-a açıqlamasında deyib. Millət vəkili bildirib ki, onun təcili tibbi yoxlanışa ehtiyacı var: “Əks təqdirdə Paşinyan belə qeyri-adekvat fikirlər söyləməzdi. Məsələn, o, çıxışlarının birində Ermənistanda onun sözündən çıxa biləcək bir hakimin olmadığını deyir. Fikir verin, o, bu sözləri məhkəmə hakimləri haqqında səsləndirir. Hətta o, belə hakim əgər varsa, onu görmək istədiyini də qeyd edib. Digər tərəfdən, Paşinyan qarşıdan gələn seçkiləri “qara”lar və “ağ”lar arasında mübarizə adlandırır. Bu gün koalisiyasında olan Daşnaksütyunu və Çarukyan Blokunu da tənqid edir və hətta onları da “qara”lar adlandırır. Yəni Paşinyanın məsələlərə baxışı bu açıqlamalarından da görünməkdədir”.\nMillət vəkili qeyd edib ki, o öz arvadı Anna Akopyanın saç ustası olan bir xanımı yanına köməkçi götürüb: “Bu həyat yoldaşının xarici səfərləri zamanı saç ustasının da onu müşayiət etməsi məqsədi ilə edilib. Çünki həmin stilist köməkçi kimi xarici səfərlərə gedəndə bu dövlət hesabına olur. Təsəvvür edin, bu gün erməni müxalifəti artıq baş nazirin həyat yoldaşının saç düzümünün əsas prioritetlərdən birinə çevrilməsindən yazır”.\nMillət vəkilinin sözlərinə görə, təxminən 60 il bundan öncə Fransada “Fantomas” adlı silsilə film çəkilmişdi: “Onlardan da biri “Fantomas hiddətlənib” adlanırdı. Bu gün də Paşinyan hiddətlənmiş Fantoması xatırladır, daha dəqiq desək, bu gün Paşinyan Ermənistanın Fantomasıdır.\nMillət vəkili vurğulayıb ki, ona görə də bu gün erməni müxalifəti onun psixi durumu ilə bağlı beynəlxalq psixoloqlar, psixoterapevtləri Ermənistana dəvət etməyin vacibliyindən bəhs edirlər: “Çünki psixi durumu bu vəziyyətdə olan şəxsin verdiyi bəyanatlar gələcəkdə Ermənistan üçün çox dəhşətli fəsadlara gətirib çıxara bilər.\nMillət vəkili qeyd edib ki, eyni zamanda Paşinyan Azərbaycan Prezidenti İlham Əliyevin oğlunun hərbi xidmətə yola düşməsinə də sarsaq şəkildə münasibət bildirib: “Sual yaranır ki, Paşinyan özü hərbi xidmətdə olubmu?! Bizim əlimizdə olan məlumatlara görə, Paşinyan heç özü hərbi xidmətdə olmayıb. Bunu böyük qardaşlarının hərbi xidmətdə olması ilə əsaslandırır. Yəni o düşünür ki, onun böyük qardaşları hərbi xidmətə gedibsə, artıq onun getməsinə ehtiyac yoxdur. Halbuki, Ermənistan qanunvericiliyində belə bir maddə yoxdur ki, böyük qardaşları hərbi xidmətdə olan kiçik qardaşlar hərbi xidmətdə olmaya bilər. Amma bizə məlum olub ki, o, qanuni əsaslarla hərbi xidmətə getməyib. Bu əsaslar da onun xəstəliyi ilə bağlıdır. Əsgərlik yaşında Paşinyanda nevrasteniya xəstəliyi aşkarlandığından onu hərbi xidmətə çağırmayıblar. Bu xəstəlik sonradan nevroza çevrilə bilir. Təsəvvür edin ki, bu gün bəzi erməni ekspertlər deyirlər ki, nə yaxşı ki, Ermənistan nüvə silahına sahib deyil. Çünki psixi durumu bu vəziyyətdə olan birisi əks halda, nüvə düyməsindən istifadə edərdi. Yəni bu gün Ermənistana belə bir insan rəhbərlik edir. İlk növbədə bu Ermənistan üçün olduqca təhlükəlidir”.\nYayım tarixi :18 Sentyabr 2018 19:51\nXəbərin linki : http://www.agyol.az/xeber.php?id=30843


Gözəl İslam > Doğruluq\nGözəl İslam / Doğruluq\nSual: Doğru olmağın dindəki yeri nədir?\nYalançılıq nə qədər pisdirsə, doğruluq da o qədər yaxşı, gözəl və fəzilətlidir. Peyğəmbər əfəndimizdən tam olmağın əlaməti soruşulduqda “Doğru danışmaq və doğruluqla iş görməkdir” buyurdu. (İmam Qəzali)\nSədaqət [doğruluq] haqqında İslam alimləri buyururlar ki:\n“Ən gözəl əməl doğruluq, ən çirkini də yalançılıqdır.”\n“Dünyada doğru insan görmədim deyən; əgər özü doğru insan olsaydı, doğru olanları tapardı.”\n“İslam dini üç təməl üzərindədir: Bunlar; haqq, sədaqət və ədalətdir.”\n“Bir insanda üç şey olarsa, onun saleh bir insan olduğu məlum olar. Bunlar, nəfsi arzulardan uzaq olmaq, Allah rizası üçün doğruluq, halal və təmiz yeməkdir.”\n“Günahların içində boğulan bir kimsənin, doğruluğu tapması çox çətindir.”\nHər şeyin əvvəli doğruluqdur. Hər işin nizam və intizamı doğruluq ilədir. Hədisi-şəriflərdə buyuruldu ki:\n“Şübhələrdən uzaqlaş! Şübhəli olmayana bağlan! Doğruluq, sakitlik və dinclikdir.” [Tirmizi]\n“Təhlükənin doğruluq içində olduğunu görsəniz də, doğrunu axtarın! Çünki doğruluqda qurtuluş və salamatlıq vardır.” [İbni Əbiddünya]\n“Doğru olan yaxşı davranar, yaxşı davranan güvəndə olar. Güvənli olan Cənnətə girər.” [İmam Əhməd]\n“Bu üç seydən biri kimdə olarsa, o kimsə namaz qılsa da, oruc tutsa da münafiqdir. Yalan danışmaq, sözünün üstündə durmamaq, əmanətə xəyanət.” [Əbu Davud]\n“Qiyamətdə fasiq-saleh hər kəs peşman olacaq. Fasiqlər günahdan əl çəkib doğru və təqvalı olmadıqlarına, salehlər isə daha çox ibadət etmədiklərinə peşman olacaqlar.” [Fəraid-ül fəvaid]\nTam doğru, yəni siddiq ola bilmək üçün:\nDoğru sözlü olmaq lazımdır. Zərurət yoxdursa tərzli və üstü örtülü danışmamalıdır. Böyüklərdən biri zalımlardan qaçıb Həbibi-Əcəminin bir otağına girib gizləndi. Zalımın zülmündən qurtulmaq üçün yalan danışmaq caiz olduğundan, “Soruşan olsa, yoxdur deyərsən” dedi. Biraz sonra zalımlar gəlib soruşanda: “İçəridə…” deyə cavab verdi. İçərini yaxşıca axtardılar. Tapa bilməyib oradan çıxıb getdilər. “Niyə belə etdin” deyə soruşdu. Həbibi-Əcəmi, “Yalan desəydim ikimiz də həlak olmuşduq. Doğru deməyimin bərəkəti ilə ikimiz də qurtulduq” deyə cavab verdi.\nDoğruluq üçün niyyətdə ixlas şərtdir. Əgər davranışlarda nəfsin arzuları qarışarsa bu niyyətdə ixlas olmaz. Həmin kəs yalançı olar.\nVədində doğru olmaq lazımdır. Məsələn, “Allahu təala mənə bu malı verərsə və ya bu məqama keçərsəm bu xidməti edərəm” deyən kimsə, o mala və ya o məqama sahib olarsa, zərurətsiz sözünə əməl etməzsə vədində doğru deyildir.\nVerilən sözün üstündə durmaq lazımdır. Həzrəti Ənəs ibn Malik anladır: Əmim Nadrın oğlu Ənəs Bədir döyüşündə Rəsuli Əkrəmin yanında döyüşdə iştirak edə bilmədiyinə görə çox üzülmüşdü. “Əgər Allahu təala məni bir döyüşə qovuşdurarsa, bütün gücümlə döyüşəcəyəm” deyə qərar verir. Ertəsi il Uhud döyüşündə iştirak edir. Sad ibn Muaz onu görəndə, “Hara gedirsən?” deyə soruşdu, “Uhud dağının arxasında Cənnətin iyini hiss elədim. Cənnətə gedirəm” dedi. Elə döyüşdü ki, şəhid olduğu zaman vücudunda səksəndən artıq yara var idi. Bacısı, “Tanınacaq halı qalmamışdır. Ancaq paltarından onu tanıya bildim” dedi.\nDoğru iş görmək lazımdır. Daxili ilə zahirin bir olması ədalətdir. Daxilinin zahirindən yaxşı olması fəzilətdir. Daxili zahirinə uyğun gəlməyən insana doğru deyilməz.\nBütün işlərdə doğru olmaq lazımdır. Hədisi şərifdə, “Qəlbi doğru olmayanın, imanı doğru olmaz. Dili doğru olmayanın da qəlbi doğru olmaz.” buyuruldu.[İbni Əbiddünya]\nBöyüklər buyurur ki:\nDoğruluq əmanətdir. Yalançılıq xəyanətdir. [Həzrəti Əbu Bəkir]\nOğlum, yalandan qaç, o sərçə əti kimi dadlıdır. Ondan çox az adam qurtulur. [Loğman Hakim]\nAllah qatında ən böyük xəta yalan danışmaqdır. [Həzrəti Əli]\nYalançı ilə xəsis Cəhənnəmə girər. Lakin hansı daha dərinə atılacaq, onu bilmirəm. (Şabi)\nDoğru ilə yalan, biri digərini çıxarana qədər qəlbdə boğuşar. (Malik ibn Dinar)\nDaxilin zahirə, sözün əmələ uyğun gəlməməsi nifaqdandır. Nifaqın təməli isə yalandır. (Həsəni Bəsri)\nƏshabi-kiram qatında yalandan pis şey yoxdur. Çünki onlar yalan ilə imanın bir yerdə olmayacağını bilirdilər. (Həzrəti Aişə)\nİstiqamət [hər işdə daimi doğruluq], kəramətdən üstündür. (Seyid Abdülhakim Arvasi)\nHəzrəti Loğmana, “Bu dərəcəyə nə ilə qovuşdun?” deyə soruşdular. “Doğruluq, əmanətə riayət və mənə lazım olmayanı tərk etməklə” deyə cavab verdi.\nSeyid Abdülqadir Qeylani həzrətləri, “Bu işə başlayanda təməli nəyin üzərində qurdunuz? Hansı əməlinizə görə belə yüksək dərəcələrə çatdınız?” deyə soruşanlara buyurdu ki: “Təməli doğruluq üzərində qurdum. Heç yalan danışmadım. Daxilim də zahirim də eyni oldu. Bunun üçün işlərim həmişə doğru getdi.”\nBütün pisliklərin əsası yalandır. Peyğəmbər əfəndimizin ən sevmədiyi əxlaqdır. Yalan danışmaq haramdır. Ancaq üç yerdə caizdir. Hərbdə, iki müsəlmanı barışdırmaq üçün, xanımı ilə yaxşı dolanmaq üçün.\nDin düşmənlərinin zərərindən qorunmaq və ya müsəlmanları qorumaq üçün yalan danışmaq caizdir. Zalımdan bir müsəlmanın olduğu yeri, malını, günahını gizlətmək caizdir. İki müsəlmanın, ər-arvadın arasının açılmasının qarşısını almaq üçün, malını qorumaq üçün, müsəlmanın sirrini, ayıbını meydana çıxarmamaq üçün və bunlar kimi haramların qarşını almaq üçün yalan caiz olar, ölməmək üçün leş yeməyə bənzəyər. Yaxşılığa vəsilə olan yalan, fitnəyə səbəb olan doğrudan məqbuldur.\n“Yalan üç şeydə caizdir: Hərbdə, çünki hərb hiylədir. İki müsəlmanı barışdırmaq üçün, birindən digərinə yaxşı söz çatdırmaq. Xanımını idarə etmək üçün.” [İbni Lal]\n“Pis şeylərlə məşğul olan, onları gizlətməyə çalışsın!” [Hakim]\nBöyüklər, yalan danışmaq zərurət olduğu yerdə sözün mənasını dəyişdirərək doğru deməyi tərcih etmişlər. Muaz ibn Cəbəl həzrətləri vəzifəsindən qayıdan vaxt xanımı “Bu qədər çalışdın, zəkat topladın, bizə nə gətirdin?” dedi. O da “Məni güdən var idi, bir şey gətirə bilmədim” dedi. O Allahu təalanı nəzərdə tuturdu. Xanımı isə Həzrəti Ömərin onu nəzarətdə saxlamaq üçün birinin göndərdiyini sandı. Xanımı Həzrəti-Ömərin evinə gedib hirslənərək “Muaz, Rəsulullahın və Əbu Bəkri Siddiqin yanında etibarlı idi. Siz nə üçün onu güddürürsünüz?” dedi. Həzrəti Ömər, Həzrəti Muazdan işin əslini öyrənəndə güldü və xanımına vermək üçün ona bir miqdar hədiyyə verdi.\nHər doğrunu hər yerdə deməmək lazımdır\nDoğruluq və doğru söz dinimizin əsaslarından biridir. Lakin böyüklərimiz “Sözün doğru olmalı, amma hər doğru söz hər yerdə deyilməməlidir!” demişdilər. Açıq-aşkar kora kor, kara kar demək düzgün deyildir. Dünya və axirətə yaramayan doğrunu söyləməkdə isə fayda yoxdur. Dənizdə su, meşədə ağac, çöldə qum olar” demək doğrudur. Lakin boş sözdür. Bu doğru söz insanların içində beş-on dəfə təkrar edilərsə ona dəli deyərlər. Doqquz kənddən qovulmamaq üçün doğru söz dinimizin əmrinə uyğun deyilməlidir! Məsələn, oğru, əxlaqsız, xain insan pisdir. Bunu islan üçün “Sən əxlaqsızsan” deyilərsə qəbul edilməz. Doqquz kənddə belə danışarıqsa, kənddən qovularıq. Yaxşı əxlaqın gözəlliyindən bəhs edilərək yamanlıqdan çəkindirməyə çalışmaq lazımdır.\n“İgidlik ondur. Biri qaçmaq, doqquzu heç görünməmək” sözündə bir passivlik görünsə də, igidlik qoçuluq demək deyildir. Dava salan, baş yaran, bəlasından yanında durulması mümkün olmayana igid deyilməz. İgid, haqlı olduğu, gücü çatdığı halda əfv edən, intiqam almayan, dava salmayan, yaxşı yol gedəndir. Hədisi-şərifdə buyurulur ki:\n“İgidlik, qəhrəmanlıq, pəhləvanlıq rəqibini məğlub etmək deyil, əsəbini məğlub etməkdir.” [Buxari]\nHərbdə düşmən qarşısında cəsur, lakin müsəlmanlar arasında təvazökar olmaq lazımdır!\nRuzi üçün narahat olma!\nHər şeyin əsası doğruluqdur. Hər işin nizam və intizamı doğruluq ilədir. Hədisi-şərifdə buyuruldu ki:\n“Düzgün olun, düzgünlük gerçəyi, gerçəkdə Cənnət yolunu göstərər. Bir kimsə düzgünlükdən ayrılmayıb, düzgünlüyü düstur edərsə, Allah qatında o kimsə siddiqlərdən olar.” [Buxari]\nBir haramdan qaçmaq milyonlarca nafilə ibadətdən daha üstündür. Günahdan qaçmaq ibadət etməkdən əvvəl gəlir. Bir hədisi-şərifdə, “Çox az bir günahdan qaçmaq, bütün cin və insanların [nafilə] ibadətlərinin cəmindən daha yaxşıdır” buyurulur. Hər günah Allahu təalaya üsyan olduğu üçün böyükdür; lakin bəzisi bəzisinə görə kiçik görünür. Bir kiçik günahı etməmək bütün cahanın nafilə ibadətlərindən daha savabdır, çünki nafilə ibadət etmək fərz deyildir. Günahlardan qaçmaq isə fərzdir. (Riyad-un-nasıhin)\nRuzi üçün narahat olmamaq, bu səbəbdən doğruluqdan ayrılmayıb haramlara düşməmək lazımdır. Ruzi məlumdur. Yəni hər kəsin ruzisi bəllidir, artmaz, azalmaz, ruzisini almadan insan dünyadan ayrılmaz. İstəyənə halaldan gələr, istəyənə haramdan. Gələn miqdar eynidir. Əcəl də məlumdur. Yəni hər kəsin ömrü bəllidir, uzanmaz, qısalmaz, vaxtı çatanda dünyadan ayrılar. Qəza və təqdir, xeyir və şər onsuz da imanın şərtlərindəndir. Belədirsə, daha nə istəyirik, niyə şükür etmirik? Ruzimiz bəlli, ömrümüz bəlli, başımıza gələn Allahdan. İstəyən şükür etsin, istəyən də nankorluq.\nGəncin biri Kəbədə həmişə, “Ey doğruların yardımçısı olan Allahım, ey haramdan qaçanların yardımçısı olan Allahım, sənə hamdü-səna edirəm” deyə dua edər. Bir nəfər, “Niyə ancaq eyni duanı edirsən, başqa bir şey bilmirsən?” deyər. O da deyər:\n“7-8 il əvvəl yenə Kəbədə ikən içi qızıl dolu bir torba tapdım. Tam 1000 qızıl var idi. İçimdən bir səs “Bu qızıllara filan-filan işlərini görərsən” deyirdi. Xeyr dedim, özüm-özümə bu mənim deyil başqasının malıdır, istifadə etməyim haram olar dedim. Bu arada bir nəfər “belə bir torba tapan varmı?” deyə qışqırırdı. Onu çağırdım, necə torba idi, içində nə var idi deyə soruşdum. Torbanı tərif etdi və içində 1000 qızıl var idi dedi. Buyur torbanı al, deyərək verdim. O torbanı açıb içindən mənə 30 qızıl verdi.\nBazara getmişdim. Saf üzlü gənc bir əsiri [köləni] tərifləyərək satırdılar. Gəncin saflığı diqqətimi cəlb elədi. Yanlarına getdim, bu kölə üçün nə qədər istəyirsiniz dedim. 30 qızıl dedilər. Həmin adamdan aldığım 30 qızılı verib gənci satın aldım. Gənc çox çalışqan, çox ədəbli idi. Onu aldığıma çox məmnun olmuşdum. Bir gün onunla gedərkən qarşıdan iki-üç kişi gəlirdi. Gənc mənə dedi ki. “Əfəndim, mən Fas əmirinin oğluyam. Bu gələnlər atamın adamlarıdır. Məni tapdılar. Səndən məni satın almaq istəyəcəklər. Sən yaxşı bir insansan, onlara 30 min qızıldan aşağıya satma.”\nKişilər yanıma gəldi, bu əsiri bizə satarsanmı dedilər. Sataram dedim. 60 qızıl verərik dedilər. Razılaşmadım. Yaxşı amma sən bunu 30 qızıla almamısanmı? Biz sənə iki mislini veririk dedilər. Elə isə gedin bazardan alın dedim. Artıra-artıra 20 min qızıla qədər çıxdılar. 30 mindən aşağı olmaz dedim. Çarəsiz qəbul etdilər. Qızılları verib, gənci də götürüb getdilər. Mən o 30 min qızılla iş yerləri açdım, ticarətlə məşğul oldum, daha çox zəngin oldum. Bir gün mənə yoldaşlarım çox zəngin bir ailənin yaxşı bir qızı var. Atası təzəlikcə vəfat edib. Onunla səni evləndirək dedilər. Mən də razılaşdım. Nikah kəsildi, dəvə yüklü cehizini gətirdilər. Cehizlərin arasında bir torba diqqətimi cəlb etdi, qıza bu nədir dedim. İçində 970 qızıl var, atam Kəbədə bunu itirmiş, tapan gəncə 30-unu vermişdir. Qalanını da mənə hədiyyə etdi, cehizinə qoyarsan dedi. Demək ki, tapdığım qızıllar mənim ruzim imiş, verməsəydim haram yoldan gələcəkdi, indi halal yoldan yenə mənə gəldi.\nElə isə haramı atəş bilib ona yaxınlaşmamaq, günah qazanmamaq lazımdır.\nYunan İmperatoru Herakliyusun böyük ordularını pərişan edən İslam əsgərlərinin baş komandanı Əbu Ubeydə ibn Cərrah həzrətləri zəfər qazandığı hər şəhərdə adamlarını qışqırdaraq Rumlara Xəlifə Həzrəti Ömərin əmirlərini bildirdi. Xumus şəhərini alanda buyurdu ki:\n“Ey Rumlar! Allahu təalanın yardımı ilə Xəlifəmiz Ömərin əmrinə uyaraq bu şəhəri də aldıq. Hamınız ticarətinizdə, işinizdə, ibadətlərinizdə sərbəstsiniz. Malınıza, canınıza, ismətinizə heç kim toxunmayacaqdır. İslamiyyətin ədaləti eynən sizə də tətbiq ediləcək, hər haqqınıza riayət ediləcəkdir. Xaricdən gələn düşməndən müsəlmanları qoruduğumuz kimi sizi də qoruyacağıq. Bu xidmətimizə qarşılıq olaraq müsəlmanlardan heyvan zəkatı və uşr aldığımız kimi sizdən də ildə bir dəfə cizyə verməyinizi istəyirik. Sizə xidmət etməyimizi və sizdən cizyə almağımızı Allahu təala əmir etmişdir”\nXumus yunanları cizyələrini sevə-sevə gətirib Beytül-mal əmini Həbib ibn Müslimə təhvil verdilər.\nHerakliyusun bütün ölkəsindən əsgər toplayaraq Antaqyaya hücuma hazırlaşdığı xəbəri alınınca Xumus şəhərindəki əsgərlərin də Yərmükdəki qüvvələrə qatılmasına qərar verildi. Əbu Ubeydə həzrətləri şəhərdə məmurların belə qışqırmaqlarını əmir etdi:\n“Ey xristianlar! Sizə xidmət etməyə, sizi qorumağa söz vermişdim. Buna qarşılıq olaraq sizdən cizyə almışdım. İndi isə Xəlifədən aldığım əmrə tabe olaraq Herakliyusa qarşı müharibə edən qardaşlarıma yardıma gedirəm. Sizə verdiyim sözü yerinə yetirə bilməyəcəyəm. Bunun üçün hamınız Beytül-mala gəlib cizyələrinizi geri alın! Adlarınız və verdikləriniz dəftərimizdə yazılmışdır.”\nSuriya şəhərlərinin çoxunda da belə oldu. Xristianlar müsəlmanların bu ədalətini, bu şəfqətini görəndə illərdən bəri Yunan imperatorlarından çəkdikləri zülmlərdən və işgəncələrdən qurtulduqları üçün bayram etdilər. Sevinclərindən ağladılar. Çoxu sevə-sevə müsəlman oldu. Öz arzuları ilə Yunan ordularına qarşı İslam əsgərinə casusluq etdilər.\nİslam dövlətlərinin meydana gəlməsi, yayılması, qətiyyən hücumlarla olmadı. Bu dövlətləri ayaqda tutan, yaşadan, böyük və başlıca qüvvət iman qüvvəti idi və İslam dinində çox qüvvətli olan ədalət, yaxşılıq, doğruluq və fədakarlıq üstünlüyü idi. Qurani-kərimdə məalən buyuruldu ki:\n“Allah ədaləti, yaxşılıq etməyi, əqrəbaya baxmağı əmr edər. Həyasızlığı, fənalığı və həddi aşmağı qadağan edər.” [Nəhl 90]\n“Ey iman edənlər! Bir millətə olan hirsiniz sizi ədalətsizliyə sövq etməsin. Adil olun!” [Maidə 8]\nİbrahim əleyhissəlam Allahu təala bir oğul verərsə onu Allah üçün qurban edəcəyini dedi. Diləyi hasil olanda sözünün yerinə yetirilməsi yuxuda bildirildi.\nHəzrəti İbrahim sözünün üstündə durub oğlunu qurban etmək istədi. Cənabı Haqq, ”İbrahim həqiqətən yuxusuna sədaqət göstərdi. Əlbəttə bu açıq bir imtahandır. Oğlunun yerinə ona bir qurbanlıq qoç fidyə verdik. Ehsan sahiblərini belə mükafatlandırarıq” buyurdu.\nHəzrəti İbrahim Nəmrud tərəfindən atəşə atılanda canı ilə, Həzrəti İsmayılı qurban edilməsi əmr ediləndə övladı ilə, düzənlikləri örtən bütün sürülərini bağışlamaqla da malı ilə imtahan edildi. Üç imtahanı da qazandı. Qurani-kərimdə, ”Sözünə sadiq İbrahim” deyə tərifləndi. (Nəcm 37)\nBelə sözün üstündə durmaq böyük fəzilətdir. Qurani-kərimdə sözünün üstündə duranlar təriflənmişdir:\n“Möminlər içində Allaha verdiyi sözünün üstündə duran neçə sadiqlər var.” [Əhzab 23]\n“Əlbəttə, İbrahim sadiq bir Peyğəmbərdir.” [Məryəm 41]\n“İsmayıl sözünə sadiq rəsul bir nəbi idi.” [Məryəm 54]\nHədisi-şərifdə isə buyuruldu ki:\n“Doğruluq yaxşılığa, yaxşılıq Cənnətə aparar. İnsan doğruluq ilə Allah qatında siddiqlərdən yazılar.” [Müslim]\nHəzrəti İbrahim Cənabı Haqqın göndərdiyi qoçu qurban etdi. Peyğəmbər əfəndimiz Əshabi-kirama, “Qurban kəsmək atanız İbrahimin sünnətidir” buyurdu. (Hakim)


» Azay Quliyev: Beynəlxalq təşkilatlar Şuşaya qarşı törədilən vandalizmə biganə qalmamalıdırlarKarabakhİNFO.com - karabakhInfo.com\nAzay Quliyev: Beynəlxalq təşkilatlar Şuşaya qarşı törədilən vandalizmə biganə qalmamalıdırlar\n04.05.2015 | 13:22\nTrend-in məlumatına görə, bu gün Şurada layihə çərçivəsində ölkəmizdə səfərdə olan 19 xarici ölkənin (Polşa, Türkiyə, Litva, İspaniya, Bosniya və Herseqovina, Serbiya, Xorvatiya, Bolqarıstan, Yunanıstan, Belçika, İsrail, Rumıniya, Estoniya, Latviya, Ukrayna, Moldova, Belarus, Gürcüstan və Sudan) QHT-ləri ilə görüş keçirilib.\nGörüşdə Şura Katibliyinin icraçı direktoru Fərasət Qurbanov sözügedən kampaniya çərçivəsində görülmüş işlər, Şuranın strukturu, fəaliyyət istiqamətləri haqqında qonaqlara məlumat verib.\nGörüşün sonunda QHT rəhbərləri ilə fikir mübadiləsi aparılıb.


Meşədə yeyib-içmək məclisi təşkil edənlər SAXLANILDI – HƏBS – Yenicag.Az\nAna Səhifə Hadisə Meşədə yeyib-içmək məclisi təşkil edənlər SAXLANILDI – HƏBS\nMeşədə yeyib-içmək məclisi təşkil edənlər SAXLANILDI - HƏBS\nYeni Çağ Media Qrupu – May 01, 2020 - 20:22\nDİN-in Mətbuat Xidmətinin Lənkəran regional qrupundan Yenicag.az-a verilən məlumata görə, bu istiqamətdə Astara Rayon Polis Şöbəsinin əməkdaşları tərəfindən keçirilən növbəti tədbirlər nəticəsində rayonunun Siyakü kəndindəki meşəlik ərazidə 6 nəfər rayon sakininin yeyib-içmək məclisi düzəldərək xüsusi karantin rejiminin qaydalarını pozduğu müəyyən edilib.\nHəmin şəxslər saxlanılaraq Astara Rayon Polis Şöbəsinə gətiriliblər. Onlardan 3 nəfəri rayon məhkəməsinin qərarı ilə inzibati qaydada həbs edilib, digərləri barəsində isə İnzibati Xətalar Məcəlləsinin müvafiq maddəsi ilə protokol tərtib edilərək cərimə olunublar.


Britaniyadan Putin-Tramp görüşünə reaksiya | Xalq Qəzeti\nBritaniyadan Putin-Tramp görüşünə reaksiya\n12.07.2018 14:53 | Oxunma sayı: 37\nBritaniyanın baş naziri Tereza Mey ABŞ prezidenti Donald Trampın rusiyalı həmkarı Vladimir Putinlə gözlənən sammitini alqışlayıb. Deyib ki, bu görüşdən NATO və Moskva arasında konflikt riskini azaltmaq üçün istifadə olunmalıdır.\nİyulun 11-də axşam NATO liderləri birgə nahar ediblər. Həmin gün Tramp ilə Avropa liderləri arasında ziddiyyətlər yaşanmasına baxmayaraq, Mey iyulun 16-na planlaşdırılan Putin-Tramp sammitinə müsbət yanaşdığını bildirib.\nMey nahar zamanı Moskvanın məkrli fəaliyyətindən də söz açıb. Qərbdə Kremllə əlaqələndirilən kiberhücumlara, Britaniya torpağında rusiyalı keçmiş casusun Sovet ittifaqında hazırlanmış sinir qazıyla zəhərlənməsinə toxunub.\nAncaq Mey naharda deyib ki, Rusiyayla vahid və güclü mövqedən işləməlidirlər, Rusiyanın davranışında nəyi düzəltməli olmasını da aydın şəkildə bildirməlidirlər.


Baş Prokurorluq Əyyub Kərimova xəbərdarlıq edib - Azinforum.az İnformasiya Portalı\nAna səhifə / Siyasət / Baş Prokurorluq Əyyub Kərimova xəbərdarlıq edib\nBaş Prokurorluq Əyyub Kərimova xəbərdarlıq edib\n“Femida.az” internet saytının adından və elektron poçt ünvanından sui-istifadə etməsi ilə bağlı “Femida-007” qəzeti barəsində qanuna müvafiq tədbir görülməsinə dair həmin sayt barəsində daxil olmuş müraciət Baş Prokurorluqda araşdırılıb.\nBu barədə virtdualaz.org saytına Baş Prokurorluğun mətbuat xidmətindən bildirilib.\nAraşdırmalar nəticəsində “Femida-007” qəzetinin rəhbərliyi tərəfindən “Kütləvi informasiya vasitələri haqqında” Azərbaycan Respublikası qanununun 28-ci maddəsinin tələblərinin pozulduğu müəyyən edildiyindən qəzetin baş redaktoru Baş Prokurorluğa dəvət edilərək ona “Prokurorluq haqqında” qanunun 22-ci maddəsinə müvafiq qaydada yol verdiyi qanun pozuntusunun aradan qaldırılmayacağı təqdirdə barəsində qanunvericilikdə nəzərdə tutulmuş daha ciddi tədbir görüləcəyi barədə rəsmi xəbərdarlıq edilib. Xatırladaq ki, “Femida-007” qəzetinin baş redaktoru Əyyub Kərimovdur.\nÖncəki ““Facebook”da tanış olub evlənirlər, belə şey olar?”\nNövbəti Şirkət 93 ailənin əmək haqqını oğurladı (FOTOLAR)


Ukraynalılar içində Çindən təxliyyə olunan həmvətənlərinin olduğu təyyarəni yerə enməyə qoymadı - Medianews\nNəşr edilib: 2020/02/21 7:35 Rubrika: Dünya Baxış sayı: 75 Müəllif: Editor\nBu barədə “Vzqlyad” xəbər yayıb.\nTəyyarə Xarkov əyaləti üzərində 35 dövrə vursa da eniş edə bilməyib. Hava gəmisi sonradan “Borispol” aeroportuna yollanıb.\nMüğənnilərin vergi təlaşı – “Qoy,…\nÇindən təxliyə olunan azərbaycanlı: “Ailəm bu…


“Bunun söz azadlığına nə aidiyyəti var?” - VHPVHP\nİstanbulda keçirilən İslam Əməkdaşlıq Təşkilatı Parlament İttifaqının növbəti 17-ci sessiyası toplantısında millət vəkili Gövhər Baxşəliyevanın başçılıq etdiyi Azərbaycan nümayəndə heyəti də iştirak edib.\nVHP-nin mətbuat xidmətindən verilən məlumata görə, Təşkilatın yekun bəyamnaməsinin müzakirəsi zamanı Azərbaycan nümayəndə heyətindən millət vəkili Sabir Rüstəmxanlı çıxış edərək dünyada baş verən son hadisələrə münasibətini bildirib. S.Rüstəmxanlı Fransadakı son terror hadisəsindən sonra dünyada daha da artan anti-islam əhval ruhiyyəsi və bunun müsəlman dünyasında illər uzunu sürən qlobal savaşlar, işğalçılıq, bölücülük, beynəlxalq hüquqla daban-dabana zidd olan layihələrlə açıq və gizli bağlılığı barədə danışıb:\n“Söz azadlığını müdafiə edən Avropanın “1915-ci ildə Türkiyədə soyqırımı olmayıb” deyənlərə cəza tətbiq etməsi hansı məntiqə söykənir?\nATƏT-in Minsk Qrupunun həmsədri olan Fransa terroru dövlət siyasətinə çevirmiş Ermənistanın işğalçılığına nədən “dur” demir? İllər uzunu davam edən terror əməllərinin qarşısını almaq, zorakılığa məruz qalmış bir milyon Azərbaycan insanının hüquqlarının qorunması istiqamətində nədən heç bir iş görmür? Parısdə olduğu kimi, Qarabağda, Xocalıda, Suriyada, İraqda, Əfqanıstanda, Fələstində, Türkiyədə terror qurbanı olanlar, Kıprısda, Kırımda hüquqları tapdalanan müsəlmanlar da insandır axı! Nədən bu məsələlərdə səsi çıxmayan və ya münaqişələrin dərinləşməyində maraqlı olan qüvvələr növbə özlərinə çatanda bütün dünyanı ayağa qaldırmağa çalışırlar? Beynəlxalq təşkılatlar öz prinsiplərini qoruya bilmir, böyük güclər ikili standartlarla, qərəzlə ancaq özlərinə sərf edən siyasəti dəstəkləyirlər. Bir milyard yarım insan “mənim müqəddəs kitabıma toxunma, peyğəmbərimi təhqir etmə” deyirsə, xahiş və tələb edirsə və bir ovuc cahil bu insanların inancına sayğı göstərmirsə, bunun sızin azadlığınıza nə aidiyyəti? Bu əsil vandalizmdir…”\nDaha sonra Doğu Türküstan məsələsindən danışan millət vəkili deyib ki, islam dünyasının Qərbdə üzləşdiyi problemlərlə yanaşı, Şərqi də unutmamalıyıq:\n“Dünyanın gözünün qarşısında Çin ağlasığmaz vəhşiliklə bütöv bir müsəlman-türk xalqını məhv etməkdədir. Uyğur xalqı Mərkəzi Asiyada islamı ilkin qəbul edən yüksək mədəniyyət sahibi olan bir xalqdır. Geniş ərazisi, çox böyük təbii sərvətləri olan Doğu Türküstan öz etnik varlığını, dilini, adət-ənənəsini məhz islam dini sayəsində qoruyub saxlaya bilib. Təkcə Kaşqar şəhərində 1500 məscid var. Çin bu xalqa müsəlman kimi yaşamağı qadağan edir. Onlar namaz qıla, oruc tuta bilmir, azan oxunmur, məscidlər bağlanıb. Bu din və vicdan soyqırımı qarşısında dünya susur, lakin biz susa bilmərik. Doğu Türküstan müsəlmanlarını müdafiə etmək bizim borcumuzdur və yekun Bəyannamədə uyğur türklərinin faciəsini bütün dünyaya bir daha xatırlatmalıyıq”.\nS.Rüstəmxanlı qarşılarında duran böyük problemlərin həlli üçün islam ölkələri arasında birlik və bərabərliyin güclənməsinin, bu ölkələrdə demokratiyanın, hüququn aliliyinin, ədalətin, haqqın, halallığın bərqərar olmasının, millətləri şəxsi və ailə maraqlarına qurban verən diktatorluğa son qoyulmasının zəruriliyi, bu ölkələrinin islam adına layiq bir şəkildə idarə edilməsi və inkişafının qaçılmazlığı məsələlərini də vurğulayıb.\nBundan əlavə Əməkdaşlıq Təşkilatının Humanitar, Hüquq, Sivilizasiyalar və Dinlərarası dialoq Komitəsinin yanvarın 18-də keçırılən yığıncağına sədrlik etmiş Azərbaycan nümayəndə heyətinin başçısı Gövhər Baxşəliyeva da islam dünyası ətrafında cərəyan edən oyunlar, islamı qəsdən terror qurumları ilə bağlamaq cəhdləri, beynəlxalq təşkilatların müsəlman ölkələrdəki münaqişələrin həllində maraqlı olmamaları, hadisələrə ikili standartlarla yanaşmaları barədə Azərbaycan respublikasının rəsmi mövqeyinin də ifadə olunduğu məruzə ilə çıxış edib. O, sessiya çərçivəsində keçirilən Müsəlman Qadınları Konfransında da islam aləmində qadınların problemlərı barədə danışıb.\nSessiyanın ayın 20-də keçirilən yığıncağını isə giriş sözü ilə Türkiyə Böyük Millət Məclisinin başqanı Cəmil Çiçək açıb. Və həmin gün İƏTPİ 17-ci sesiyasının işçı proqramı və gündəliyi təsdiq edilib, İƏTPİ Baş katibinin, İcraiyyə Komitəsinin məruzələri dinlənilərək sessiyanın işi yekunlaşdırılıb.


ii. a. i̇nstitutun nəşrlərinin qisa siyahisi:\nA. Milli dildə insan hüquqları kitabxanası yaratmaq məqsədilə İnstitutda Azərbaycan dilində “İnsan hüquqları kitabxanası” seriyasından nəşrlərin hazırlığı və işıq üzü görməsi ilə əlaqədar proqram işlənib hazırlanmışdır. Bu layihə çərçivəsində aşağıdakı nəşrlər çapdan çıxmışdır:\n1. ATƏT-in DTİHB və İnsan Hüquqları İnstitutunun birgə nəşri olan əhalinin qeydiyyatı məsələlərinə həsr edilmiş “Demokratiya yolunda” kitabı (Bakı, 1999).\n2. BMT-nin İnsan hüquqları üzrə Ali Komissarlığının Ofisi və İnsan Hüquqları İnstitutunun birgə nəşri olan insan hüquqlarını müdafiə sahəsində milli təsisatlara həsr edilmiş “İnsan hüquqlarına dair milli təsisatlar” kitabı (Bakı, 2000).\n3. ATƏT-in DTİHB və İnsan Hüquqları İnstitutunun gender məsələlərinə həsr edilmiş Azərbaycan və rus dillərində “Qadın qüdrəti və ona necə nail olmalı” birgə nəşri (Bakı, 2000).\n4. Avropa Şurasının İnsan hüquqları Baş Direktorluğu və İnsan Hüquqları İnstitutunun İnsan Hüquqları üzrə Avropa Məhkəməsinə həsr edilmiş birgə nəşri: “İnsan hüquqları və Avropa Konvensiyası: yeni demokratik təfəkkürün vasitə və yolları” (Bakı, 2000).\n5. BMT İP ilə birlikdə «Azərbaycanda ombudsman institutu» (elmi versiyalar). Bakı, 2001\n6. BMT İP ilə birlikdə “Polisin hüquq və vəzifələri” mövzusunda plakat işlənib hazırlanmış və nəşr edilmişdir (Bakı, 2001). Tiraj ölkənin bütün polis məntəqələrində yerləşdirilmək üçün DİN-ə təqdim olunmuşdur.\n7. ATƏT-in DTİHB ilə birlikdə “İşgəncələrə yox deyirik!” mövzusunda plakat işlənib hazırlanmış və nəşr edilmişdir (Bakı, 2001). Təqdimatı 29 noyabr 2001-ci ildə «İşgəncəsiz cəmiyyət uğrunda» seminarı zamanı keçirilmişdir.\n8. Azərbaycan Respublikası Vergilər Nazirliyi və ATƏT-in Bakı ofisi ilə birlikdə “Vergi islahatları: vətəndaş cəmiyyətin təşəkkülü yolunda (elmi məruzələr)» mövzusunda kitab nəşr edilmişdir (Bakı, 2002).\n9. ATƏT-in DTİHB və İnsan Hüquqları İnstitutunun birgə nəşri olan “Azərbaycan Avropa hüquq məkanında (İşgəncələrə qarşı sənədlər torlusu)” kitabı (Bakı, 2002).\n10. Avropa Şurasının İnsan Hüquqları Baş Direktorluğu ilə birgə nəşri olan “Polis və insan hüquqları. Əyani tədris vəsaiti“, “Polis və insan hüquqları. Müzakirələri necə aparmalı. Müəllimlər üçün əyani vəsait“, “Polisin işi və insan hüquqları Avropa kontekstində. Sorğu vəsaiti» və «İnsan hüquqları və onların beynəlxalq hüquqda qorunması. Polisin yaddaş kitabçası” kitabları (Bakı, 2002).\n11. «Erməni terror və quldur birləşmələrinin bəşəriyyətə qarşı cinayətləri (XIX — XXI əsrlər). Müxtəsər xronoloji ensiklopediya» kitabı rus (Bakı, GLM, 2002, 396 s.) və Azərbaycan (Bakı, Elm, 2003, 368 s.) dillərində.\n12. «Mən müharibəni öldürəcəyəm» («Ə ubğö voynu», Bakı, 2003, 52 s.)\n13. Yılmaz R. «Demokratik cəmiyyətdə insan hüquqlarının müdafiəsində ombudsmanın rolu (Azərbaycanın timsalında)». Bakı, Elm, 2003, 101 s.\n14. Sevdimalıyev R. «Beynəlxalq terrorizm müasir dövrün qlobal problemidir» («Mejdunarodnıy terrorizm — qlobalğnaə problema sovremennosti») (Bakı, Elm, 2004, 312 s.)\n15. Səmədov A. «Azərbaycan müasir beynəlxalq münasibətlər sistemində (1993-2000-ci illər)\n16. «İnsan hüquqlarına dair lətifələr toplusu» (Sbornik anektodov po pravam çeloveka, Baku, 2004, 160 s.)\n17. Mustafayev R. «XXİ yüzyıl ilüzyonlar siyaseti. İlmi makaleler toplusu». İstanbul, 2004, 146 s.\n18. Mustafayev Ç. «Terrorizm». Bakı, 2005, 172 s.\n19. Qurbanov A. “Erməni “mütəfəkkirlərinin” nağılları” (“Skazki armənskix “mudreüov”, Bakı, 2005, 465 s.);\n20. Mustafayev R. «Strasti po virtuali», Bakı, 2006.\n21. İnsan Hüquqları İnstitutunun Beynəlxalq Elmi Şurasının Ekspert Komissiyasının hazırladığı Azərbaycan və rus dillərində «Jura humanum dominium est» (İnsan hüquqlarının aliliyi) sənədlər toplusu. Bakı, 2006. Elmi rəhbər: siyasi elmlər doktoru, professor Mustafayev R.\n22. Mustafayeva A. «Bioetika və cəmiyyət». Bakı, 2006, 57 s.\n23. «Politologiya və hüquq oçerkləri». AMEA İnsan Hüquqları İnstitutunun aspirant və dissertantlarının elmi yaradıcılıq toplusu. Bakı, 2007.\n24. Məlikova N. «BMT strukturlarında Azərbaycan diplomatiyasının xüsusiyyətləri». Bakı\n25. Əhmədov S. «Transmilli şirkətlərin hüquqlarının inkişafı kontekstində Azərbaycan Respublikasının xarici siyasəti». Bakı\n26. Hüseynov R. «Azərbaycan – Türkiyə – İsrail strateji tərəfdaşlıq məsələlərində». Bakı\n27. Məlikova S. «Yeni dünya düzəni və müasir beynəlxalq strukturların formalaşması». Bakı\n28. Əliyev N. «Dağlıq Qarabağ münaqişəsində beynəlxalq hüquq məsələləri»\n29. Heydər Əliyev Fondu ilə birgə nəşr, Azərbaycan dilində «Müharibə və tarixi mədəniyyət abidələrimiz», Bakı, 2007.\n30. Mustafayev R. «Marşi smerti». İvrit və ingilis dillərində. Yerusəlim, 2008.\n31. Mustafayev R. «Tanqo smerti», Moskva, 2008.\n32. Mustafayeva A. Silahlı münaqişələr dövründə mülki əhalinin müdafiəsi beynəlxalq humanitar hüquqda və Azərbaycan Respublikasının qanunvericiliyində». 2008\n33. «Milli dövlətçilik: özümüzü və dünyanı dərketmə yolunda». AMEA İnsan Hüquqları İnstitutunun aspirant və dissertantlarının elmi yaradıcılıq toplusu. Azərbaycan və rus dillərində məqalələr. Bakı, 2008.\n34. Ələkbərov A. «Heydər Əliyev Fondunun timsalında Azərbaycanda fond siyasəti», Bakı: Ozan, 2009, 152 s.\n35. Cənubi Qafqazın qloballaşma proseslərinə inteqrasiyasında Heydər Əliyevin rolu.\n36. İbrahimova G. Azərbaycan qadını: tarix və gerçəklik – Bakı, Elm, 2009, 500 səh.\n37. Abdullayev F. Müasir Azərbaycanda miqrasiya siyasəti və beynəlxalq əməkdaşlıq. Bakı, “Nurlan”, 2009, 327 səh.,\n38. Mustafayeva A. Bioetika: sənədlər...terminlər... Bakı, Elm, 2009, 336 səh.\n39. Həbibzadə E. Azərbaycan və Çin (qarşılıqlı münasibətlərin inkişaf xüsusiyyətlərinin formaları və perspektivləri). Bakı, Azərnəşr, 2009, 306 s. 40. Nuriyev C., Nuriyeva Ş. Taynı istorii falğsifikaüii. Bakı, «Şərq-Qərb», 2009, 220 səh.;\n41. Genetik modifikasiya olunmuş ərzaq məhsullarının Azərbaycanın istehlak bazarında yayılma təhlükəsi. Məqalələr toplusu.Bakı: “Elm və təhsil”, 2010, 74 səh.\n42. Xəlilov Q. Heydər Əliyev adına Bakı-Tbilisi-Ceyhan neft kəmərinin ekoloji təhlükəsizliyinin beynəlxalq hüquq və dövlətdaxili qanunvericilik problemləri. Bakı: “Elm və təhsil” nəşr., 2010, 391 səh.\n43. Makili-Aliyev K. Enforcement of İnternational law in the Naqorno-Karabakh confllict.\n44. Marxuliya Q., Nuriyeva Ş. «Uydurulmuş tarixdə “erməni soyqırımı”. Türk dilində. Bakı, Sərq-Qərb, 324 səh.\n45. Din və ictimai təhlükəsizliyin aktual problemləri. İnstitut əməkdaşlarının və dissertantların Azərbaycan dilində məqalələr toplusu. Bakı, 2011, 278 s.\n46. Bioetika, tibbi hüqüq və yeni texnoloqiyalar. İnstitut əməkdaşlarının Azərbaycan dilində məqalələr toplusu. Bakı, 2011, 251 s.\n47. İnformasiya müharibələri və komrüter cinayətkarlığı. İnstitut əməkdaşlarının və dissertantların məqalələr toplusu. Bakı: Elm və təhsil, 2011, 118 s.\n48. “Azərbaycan ərazisində 1724-2010-cu illərdə erməni quldur və terror birləşmələri tərəfindən törədilmiş cinayət faktları”. Azərbaycan, rus və ingilis dillərində yaddaş kitabçası. Bakı, 2011, 79 s.\n49. “Xocalı hadisələri beynəlxalq hüquqa əsasən soyqırım kimi qiymətləndirilir”. İngilis, rus, alman və fransız dillərində. Bakı, 2012-ci il.


Nüvə sazişini xilas etməyə daha bir cəhd – İran və beş ölkənin diplomatları Vyanada görüşəcək\n25 May 2018 - 13:34\nMayın 25-də İran və daha beş ölkənin aparıcı diplomatları Vyanada görüşəcək.\nOnlar İranla 2015-ci ildə imzalanmış nüvə sazişini iflasdan xilas etməyə çalışırlar. Birləşmiş Ştatlar mayın 8-də sazişdən çıxıb və İrana sanksiyaları bərpa edib. İran nüvə proqramını məhdudlaşdıran sazişə əməl edəcəyini bildirir. Bir şərtlə ki, Britaniya, Fransa, Almaniya, Rusiya və Çin də öhdəliklərini yerinə yetirsinlər, İranın dünyayla biznesi davam etdirməsinə zəmanət versinlər. “Asan olmayacaq, ancaq çalışacağıq”, – İran xarici işlər nazirinin müavini Abbas Əraqçi danışıqlardan öncə deyib.\nİran nazirləri ali dini lider ayətulla Xameneyinin göstərişi ilə avropalılardan İranın neft satışı və ticarətinə zəmanət almağa çalışırlar. Daha bir istəkləri Avropa ölkələrinin Birləşmiş Ştatların Tehranla daha güclü və daha geniş saziş razılaşdırmaq cəhdlərini rədd etməsidir.\nXameneyi mayın 23-də yeddi şərt irəli sürüb, İranın sazişdə qalmasından ötrü həmin şərtlərə əməl etməyin vacibliyini vurğulayıb. Nüvə sazişini imzalamış Avropa ölkələri İranla biznes qurmuş Avropa şirkətlərini ABŞ sanksiyalarından qanuni yolla qorumağa çalışır.\nDiplomatların deməsinə görə, Avropa Birliyi çalışır ki, bu şirkətlər özəlliklə İranın ABŞ dollarından, ABŞ maliyyə qurumlarından istifadəsini yasaqlayan sanksiyaların təsirinə məruz qalmasınlar. AB rəsmiləri bu məqsədlə xüsusi tədbirlər paketi hazırlayıblar və İran təmsilçilərinin onları incələyəcəyi gözlənir.\nAvropanın bəzi rəsmiləri isə bu tədbirlərin şirkətlərin İrandan çıxmasını əngəlləyə bilməyəcəyini düşünür. Fransanın Total, Almaniyanın Allianz kimi böyük korporasiyaları sanksiyalardan istisna almasalar, İranı tərk edəcəklərini bildiriblər.\n“Məncə, bu, avropalılar üçün həqiqət anıdır”, – AB-nin baş diplomatı Federika Moqerini bu həftə deyib. ABŞ prezidenti Donald Trump nüvə sazişindən çıxanı sənədi imzalamış ölkələrin xarici işlər nazirləri ilk dəfə bir araya gəlir. Trampın iddiasına görə, bu sənəd İranın atom başlığı hazırlamasını dayandırmır, ballistik raket proqramına nəzarət etmir, Yəmən və Suriyadakı regional münaqişələrdə iştirakını əngəlləmir.\nAvropa və Rusiya liderləri isə sazişin hədəfinə çatdığını, İranın nüvə silahı hazırlamasını önlədiyini, Yaxın Şərqdə sabitliyə töhfə verdiyini deyirlər. (Azadlıq radiosu)


Marqvelaşvili: Qərb Rusiyaya qarşı birləşməlidir » Altun.az\nABŞ və Avropa İttifaqı mövcud beynəlxalq şəraitdən istifadə edib “Rusiya təhdidinə” qarşı birləşməlidir.\nAltun.az “Rosbalt”a istinadən xəbər verir ki, bu barədə Gürcüstan prezidenti Qeorqi Marqvelaşvili “Amerikanın Səsi”nin Gürcüstan xidmətinə verdiyi müsahibədə danışıb.\nGürcüstan liderinin sözlərinə görə, Rusiyadan qaynaqlanan iri miqyaslı təhdidlərə qarşı belə birliyə “hiss olunan və möhkəmlənən beynəlxalq konsensus” vasitəçilik etməlidir.\n“ABŞ-da həmin an gəlib çatıb, Londonda, Brüsseldə də həmin an gəlib çatıb, Rusiyanın meydan oxuduğu bütün ölkələr dövlət təhlükəsizliklərinin təhdid altında olduğunu anlamalıdır”- deyə, Marqvelaşvili bildirib.\n“Bizi birləşdirən problemlər mövcuddur və indi birləşməyin vaxtı gəlib çatıb, Gürcüstanın, onun Avropa İttifaqından olan müttəfiqlərinin, NATO-nun Rusiyaya ümumi cavab verməsinin vaxtı çatıb. Biz bu regionlarda və alyanslarda sülh, təhlükəsizlik, sabitliyi təmin etmək üçün vahid rasional cavab verməliyik” -deyə, Marqvelaşvili vurğulayıb.


Tahir Kərimov Salyandakı villasını neçiyə satır? “Çevrilişi bilirdim, bilərəkdən atəş açdım İlham Əliyev sərəncam imzaladı Fermerdən 40 qəpiyə alınan üzüm niyə 3 manata sa Vidadi Zeynalov 8, Beytulla Hüseynov 10 milyon m “Üçünün də vəziyyəti ağırdır” – Nazirlikdə Gəncədə hesabat yığıncağı… Türkiyədə növbəti FETÖ əməliyyatı: azərbaycanlı “Alfa Sığorta”da ləğv edildi İlham Əliyevin sakinlərlə dialoqu – Fotola Kriminal avtoritetin oğlu öldürüldü – Atasının n “Formula 1 ağır dövrünü yaşayır”\n22 Fevral 2016 / 15:27 / Baxış sayı: 1010 Şirkət prezidenti ailəsinin yarışa baxması üçün pul ödəməyəcəyini deyib. “Formula 1 indi ağır zamanlarını yaşayır”. Bunu şirkətinin prezidenti Berni Ekklstoun bildirib. “The Dail Mail”in yazdığına görə, o, özü yarışa baxmaq üçün pul ödəməyəcəyini deyib. “Mənə iş lazım deyil. Pul da lazım deyil. İştirakçıların çoxusu ancaq qısamüddətli perespektivlər haqqında düşünürlər. Uzunmüddətli inkişaf bir çoxları üçün 2-3 yarış olur. Nəticədə Formula 1 hazırda tarixinin ən pis dönəmini yaşayır. Mən ailəmi yarışlara aparmaq üçün heç vaxt pul ödəmərəm”.\nBerni Ekklstoun 1974-ci ildən şirkətin prezidentidir. 2015-ci ildə 85 yaşı tamam olan məhz bu britaniyalı Formula-1-i milyardlarla dollar qazanc əldə edən uğuru kommersiya layihəsinə çevirib.\nFormuıla 1 ötən il 2 milyard dollar gəlir əldə edib. Formula 1 bir nəfərlik, açıq təkərli avtomobil yarışları üzrə dünya çempionatıdır. 1950-ci ildən etibarən müntəzəm olaraq keçirilir. Rəsmi qəbul edilməsə də, bir çox hallarda Formula-1 sürücüləri pilot, avtomobillər isə bolid adlandırılırlar.


Nəşr edilib 10.03.2017 03:00\nXəbər verdiyimiz kimi, Hindistan Respublikasının Azərbaycan Respublikasındakı fövqəladə və səlahiyyətli səfiri Sanjay Rana martın 5-dən 8-dək Naxçıvan Muxtar Respublikasında səfərdə olub. Səfər çərçivəsində diplomat muxtar respublikanın təhsil, mədəniyyət, səhiyyə və istehsal müəssisələri ilə tanış olub, bir sıra görüşlər keçirib. Səfərin sonuncu günü isə hindistanlı səfir Ordubad Rayon Tarix-Diyarşünaslıq Muzeyini ziyarət edib, şəhərin “Sərşəhər” küçəsində yerləşən kəhrizə baxıb. Naxçıvan Muxtar Respublikasından xoş ovqatla ayrılan səfir Sanjay Rana səfərlə bağlı təəssüratlarını “Şərq qapısı” qəzeti ilə bölüşüb:\n– İlk olaraq Naxçıvana səfərinizin məqsədini bilmək istərdik.\n– Naxçıvan Muxtar Respublikasına səfərimin məqsədi bu regionla yaxından tanış olmaq idi və bu tanışlıq mənə çox xoş təsir bağışladı. Burada olduğum müddətdə muxtar respublikanın təhsil, mədəniyyət, səhiyyə müəssisələrini gəzdik, muzeyləri ziyarət etdik.\nNəşr edilib 22.11.2016 14:17\nXəbər verdiyimiz ki, 17-18 noyabr tarixlərində Naxçıvan Dövlət Universitetində “Mərkəzi Araz hövzəsi tarix və mədəniyyət fonunda” adlı elmi simpozium Azərbaycan Milli Elmlər Akademiyasının Tarix İnstitutu, Naxçıvan Dövlət Universiteti, Türkiyə Respublikasının Nazirlər Kabinetinin Atatürk Kültür, Dil və Tarix Yüksək Qurumunun, Atatürk Araşdırma Mərkəzinin və İğdır Universitetinin birgə təşkilatçılığı ilə keçirilmişdir.\nAtatürk Araşdırma Mərkəzinin direktoru Əli Beyhan və Samsun 19 May Universitetinin müəllimi İbrahim Tellioğlu Naxçıvanda keçirilən tədbirin əhəmiyyəti haqqında öz təəssüratlarını “Şərq Qapısı” oxucuları ilə bölüşüblər.\nAtatürk Araşdırma Mərkəzinin direktoru Əli Beyhan: Bildiyimiz kimi keçirilən Beynəlxalq Elmi Simpozium “Mərkəzi Araz Hovzəsi tarix və mədəniyyət fonunda” adlanırdı. Naxçıvan Mərkəzi Araz adlandırdığımız coğrafi regionun mərkəzində yerləşir. Naxçıvan Böyük İpək Yolundan həm Anadoluya həmdə Asiyaya çıxan dəhlizdir. Bu nöqteyi-nəzərdən Naxçıvan tarixi regiondur və belə beynəlxalq tədbirlərin burada keçirilməsi məqsədə uyğundur. Simpoziuma gəldikdə isə deyə bilərəm ki, tədbir mükəmməl keçdi. Azərbaycan Milli Elmlər Akademiyasından və onun Naxçıvan Bölməsindən, Azərbaycanın və Türkiyənin bir sıra universitetlərindən olan elm adamları burada iştirak edirdi. Mühazirələr zamanı tarix, coğrafiya, etnoqrafiya və ədəbiyyat haqqında maraqlı fikirlər səsləndi və müzakirə edildi. Elmi nəticələrin qiymətləndirilməsi hamı üçün maraqlı oldu. Mənim Naxçıvan haqqında təəssüratlarıma gəldikdə isə deyə bilərəm ki, hər şəhərin bir tarixi mənbəyi vardır. Lakin Naxçıvanın tarixi bəşəriyyətin tarixi qədər qədimdir. Heç bir tarixi mənbədə Naxçıvanın yaranması ilə bağlı dolğun məlumat yoxdur. Buda onu göstərir ki, Yer üzərində insanlar mövcud olan tarixdən Naxçıvanda yaşayış olmuşdur. Naxçıvanın coğrafi mövqeyi də bunun üçün əlverişli şərait yaratmışdır.\nNəşr edilib 19.11.2016 12:35\nBildiyiniz kimi, 17-18 noyabr tarixlərində Naxçıvan Dövlət Universitetində “Mərkəzi Araz hövzəsi tarix və mədəniyyət fonunda” adlı 2 günlük elmi simpoziumun iştirakçılarından biri Türkiyə Respublikasının Nazirlər Kabinetinin Atatürk Kültür, Dil və Tarix Yüksək Qurumu idi. Söhbət etdiyimiz qurumun rəhbəri Darya Ors bu önəmli tədbirin mühüm insanlarından biri idi. O dedi:\n- Azərbaycan Milli Elmlər Akademiyasının Tarix İnstitutu, Naxçıvan Dövlət Universiteti, İğdır Universiteti ilə birgə Atatürk Araşdırma Mərkəzi, Türkiyə Respublikasının Nazirlər Kabinetinin Atatürk Kültür, Dil və Tarix Yüksək Qurumu Naxçıvan Muxtar Respublikasında keçirilən Beynəlxalq Elmi Simpoziumun təşkilatçıları idilər. Simpoziumun açılış mərasimində, həmdə keçirilən bölmə iclaslarında Araz hovzəsində yerləşən Naxçıvanın qədim tarixi, burada formalaşan qədim tarixlə bağlı çox dəyərli elmi faktlar, elmi konsepsiyalar dinlənildi, mühüm tədqiqatların nəticələri iştirakçılara təqdim edildi. Biz çox şad olduq ki, uzun müddətdən bəri yüksək səviyyədə təşkil etmək üçün hazırlıqlar apardığımız elmi tədbir gözlədiyimizdəndə uğurlu alındı.\nNəşr edilib 22.10.2016 02:56\nXəbər verdiyimiz kimi, oktyabrın 20-də Böyük Britaniya və Şimali İrlandiya Birləşmiş Krallığının Azərbaycandakı fövqəladə və səlahiyyətli səfiri xanım Kerol Meri Krofts Naxçıvan Muxtar Respublikasına səfərə gəlib.\nSəfər çərçivəsində diplomat rəsmi görüşlər keçirib, təhsil, mədəniyyət və səhiyyə müəssisələri ilə tanış olub, Naxçıvanın yerli istehsal məhsullarının nümayiş etdirildiyi sərgiyə baxıb.


9254812300 | JOUSIJARRUSYL. SC LJ 24/16" | Trailcon\n9254812300 JOUSIJARRUSYL. SC LJ 24/16"1 Oikea, P,G,R,T


Houses for sale in Gəncədə on lalafo.az ▷ Buy houses from owners!. Səhifə 6\nNümunə : h2h elanlar, ezilmis masinlar, islenmis stol stul, ilkin odenissiz kreditle masinlar, ilkin odenissiz kreditle evler 2016, elanlar sayti, kombi kredit, kreditlə satılan evlər, faize pul verirem, gold nomreler\nSatış Gəncədəda. Səhifə 6\n2019-02-20 / 18:18\nYeni tikili.təcili satilir.qiyməti sondu.qiymətə göre narahat\n2019-02-20 / 19:18\nGencede gulusdanda teze tikili tam temirli tecili satilir 130000\n2019-02-19 / 13:48\nGencede kohne mashin bazarin yani 4 sotda kalidor sistemi 3 otag 1 zal\n2019-02-19 / 13:47\nGencede kohne kepez tevenin kucesi 5 sotda 2 mertebe tam temirli\nGencede ftaroycasda köhne polisin kucesinde 3.5 sotda 3 otağ orta\n2019-02-19 / 13:46\nGencede meronun yaninda 3 mertebeli villa tecili satilir 260000\nBakida meshdagada araz mektebin yaxinliginda yol giragi 6 sotda 2\nFtaroy casda yaxshi yerinde 3.5sotda 3otag orta temirli mashin girmir\nGencede sadilida 2 kucede 8 sotda 8 otağ 2 hamam tuvalet 2 kuxna\nGencede avtozavoda teze tikili 4 otag 1 zal yevro temirli tecili\nGencede vagzalda 2 mertebeli villa tecili satılır 230000 raz\nTecili satilir ünvan Gence seheri gülüstan qesebesi Münasib\n2 sotun icinde tikilib 2 otaq 1 zal 1 metbex.tecili satilir unvan\nGəncə şəhəri, xan bağına yaxın təbriz küçəsində, 3\nGəncə ş. Gülüstan... Təcili satılır...10 sotda asfalta,\nGəncə şəhəri bağban qes. Bayan küçəsi, kollecin arxası,\nGəncə səhərinin 2 ci hissə adlanan erazisinde 3 mərtəbəli\nGence şəhər gülüstan qəsəbəsi 12 nömrəli məktəblə\nQebele seh.seherin ozunde polis idaresine yaxin erazide 4sotun icinde\nGence s. 2 castda 3 otaqli heyet evi satilir. 1 sotun icinde. Orta\n2019-02-19 / 08:22\nEvin bütün şəraiti var. Ev orta təmirlidir 4 mərtəbəli\n2019-02-19 / 07:54\nEv Gence şeherinde sevinc qesebesinde Gedebey kafesinin yaninda 4\nEv Gence şeherinde sevinc qesebesinde Gedebey kafesine yaxin yerde 2\n2019-02-19 / 07:24\nBəxtiyar Əliyev küçəsində 1 otaq 1 aynabənddən ibarət ev\n130min manata 2 mertebe 2 hovuzu boyuk 2 padvali evin onu abyekt ucun\n2019-02-19 / 06:31\n4 otaq bir zal hamam ayaq yolu icindedi iki mertebe gence şeher\n2019-02-19 / 03:24\nTurkler qesebesinde 2 sotda 3 otaq bir aynebend kalidor sistemi yeni\nÇox Təcili Məhlə Evi Satılır. Orta təmirli 8 sotda 5 otaqlı\n2019-02-20 / 16:13\nEV GOY- GOL SEHERINDEDI TEZE BANICANIN ARXASINDA Q.QARAYEV K.EV 54\nGencede sevinc qesebesinde asvald kucede mekdebin yaninda ev satlir 3\nDaskesende Zahir Bagirov adini dasiyan mekdebin yaxin erazisinde. 2\n2019-02-19 / 11:21\nGence seherinde. Sevinc qesebesi teze oba marketin yaxini 20 ve 20A\nGence seherinde Bagmanda KUPCALI 2mertebeli ev. 1ci mertebede 1zal\n2019-02-20 / 23:41\nSATILIR Ev Sabir kucesinde 39 kvat.Gence Mallin yaninda\nEv Gence şeherinde H.Eliyev pr de (20 sayli mektebin yaninda) 2 sotda\n:::..Ev Gence şeherinde kohne mawin bazarinin yaninda 4 sotda\n:::...Ev Gence şeherinde tibb texnikomunun yaninda yerleşir ev 2\n2019-02-18 / 21:43


Kişi boksçular arasında bu il Serbiyanın paytaxtı Belqradda keçiriləcək dünya çempionatının vaxtı dəqiqləşib. Bu barədə Beynəlxalq Boks Assosiasiyası (AIBA) məlumat yayıb. Məlumatda bildirilib ki, koronavirus pandemiyası ilə əlaqədar vəziyyət gərgin olsa da, boksun inkişafı davam etdirilməlidir. Bu səbəbdən çempionatın oktyabrın 26-dan noyabrın 6-dək təşkil edilməsi qərara alınıb.\nQeyd edək ki, sonuncu dünya çempionatı 2019-cu ildə Rusiyanın Yekaterinburq şəhərində təşkil olunub. İki il sonra - 2023-cü ildə keçiriləcək çempionata isə Özbəkistanın paytaxtı Daşkənd ev sahibliyi edəcək.\nHazırda kişi boksçulardan ibarət milli komandamız Avropa Olimpiya təsnifat turnirinə hazırlığını məhz Özbəkistanda davam etdirir. Umberto Orta Dominqesin rəhbərlik etdiyi komanda Daşkənd vilayətinin Yanqiabad şəhərində bir neçə ölkənin millisi ilə təşkil olunan məşqlərdə 6 boksçu ilə itirak edir. Hazırlıq prosesinə boksçularımızdan Cavid Çələbiyev (63 kq), Lorenzo Sotomayor (69 kq), Kamran Şahsuvarlı (75 kq), Alfonso Dominqes (81 kq), Məhəmməd Abdullayev (+91 kq) və Olimpiadada iştirakını təmin edən Tayfur Əliyev (57 kq) qatılıblar. Özbəkistanda təlim-məşq toplanışı mayın 23-dək davam edəcək.\nAvropa Olimpiya təsnifat turniri iyunun 4-8-də Parisdə keçiriləcək.\nQeyd edək ki, Avropa Olimpiya təsnifat turniri ötən il martın 14-də başlayıb. Lakin Londondakı yarış üç gündən sonra koronavirus pandemiyası səbəbindən dayandırılıb. Azərbaycan millisinin heyətində Tayfur Əliyev dörddəbir finala yüksəlməklə Olimpiadada iştirak hüququ qazanıb.\nBoksçularımızdan uğurlu başlanğıc\nBaxışların duelində rekord nəticə\nŞəhid Xudayar Yusifzadənin "Vətən yaxşıdır" kompazisiyası ilə rinqə çıxan boksçumuz nokautla qələbə qazandı\nBoksçumuz peşəkarlar arasında döyüşü qələbə ilə başa vurdu


2 May 2014 19:10\nMayın 2-də Daxili İşlər Nazirliyində “Mülkiyyət əleyhinə törədilən cinayətlərin, o cümlədən şəxsi əmlak oğurluqlarının qarşısının alınması və açılması” və “Yol hərəkəti təhlükəsizliyinin təmin edilməsi” sahəsində görülən işlərin vəziyyətinə həsr olunmuş geniş Kollegiya iclası keçirilib.\nTeleqraf.com-un xəbərinə görə, respublikanın daxili işlər naziri, general-polkovnik Ramil Usubov müzakirəyə çıxarılan hər iki məsələnin aktual olduğunu, fəaliyyətin mühüm istiqamətlərini əhatə etdiyini bildirib.\nNazir Ramil Usubov yol hərəkəti təhlükəsizliyinin təminini insanların həyatının, sağlamlığının və mülkiyyətinin qorunması sahəsində çox vacib funksiyalardan biri olmaqla ictimai qaydanın qorunmasında ən mühüm istiqamətlərdən biri adlandıraraq, dövlət yol polisinin qarşıya qoyulmuş vəzifələrin öhdəsindən ümumilikdə məsuliyyətlə gəldiyini, vətəndaşlarla ən çox təmasda olan xidmət kimi onun gündəlik fəaliyyətindən polisin imicinin xeyli dərəcədə asılı olduğunu diqqətə çatdırıb, görülmüş müsbət işlərlə yanaşı, müəyyən nöqsan və çatışmazlıqların mövcudluğunu da qeyd edərək onların tezliklə aradan qaldırılmasının vacibliyini vurğulanıb.\nİclasa yekun vuran nazir gündəlikdəki məsələlər üzrə görülən işlərin bütövlükdə qənaətbəxş olduğunu, eyni zamanda, bəzi ərazi orqanlarında müəyyən nöqsan və çatışmazlıqların mövcudluğunu qeyd edərək müvafiq istiqamətlərdə qısa müddətdə əsaslı dönüş yaradılmasını tələb edib. Konkret tapşırıq və tövsiyələrini verib.\nHəmçinin, Azərbaycan Respublikasının Prezidenti zati-aliləri cənab İlham Əliyevin rəhbərliyi ilə müvəffəqiyyətlə davam etdirilən quruculuq proseslərində daxili işlər orqanlarının da yaxından iştirak etdiyi, cinayətkarlıqla uğurlu mübarizədə, insan hüquq və azadlıqlarının, ictimai asayişin, əmin-amanlığın etibarlı şəkildə qorunmasında şəxsi heyətin Vətənə, dövlətə, anda fədakar və sədaqətli xidmətinin dövlətimizin başçısı tərəfindən dəfələrlə yüksək qiymətləndirildiyi xüsusi qeyd olunmuşdur.\nNazir deyib ki, 2014-cü ilin birinci rübünün sosial-iqtisadi inkişafının yekunlarına və qarşıda duran vəzifələrə həsr olunmuş müşavirədə Azərbaycan Respublikasının Prezidenti cənab İlham Əliyevin nitqi hər bir əməkdaş üçün proqram xarakterli sənəd olmalıdır.\nGeneral-polkovnik Ramil Usubov gələn il ölkəmizdə Birinci Avropa Olimpiya Oyunlarının keçiriləcəyini xatırladaraq bu möhtəşəm beynəlxalq tədbirin təşkilində Daxili İşlər Nazirliyinin də üzərinə mühüm vəzifələr düşdüyünü, həmin vaxt ictimai qaydanın nümunəvi qorunması və ictimai təhlükəsizliyin etibarlı təmini üçün bütün zəruri tədbirlərin görüləcəyini vurğulayıb. .\nDaxili işlər orqanlarında pəşəkar özəyin formalaşdığını deyən natiq ərazi polis orqanlarının rəislərinə kadrların düzgün seçilib-yerləşdirirlməsinə ciddi fikir verməyi, Azərbaycan Polisinin şanlı ənənələrinin layiqincə davam etdirilməsi üçün sıralarımıza fiziki cəhətdən sağlam, savadlı, bilikli, geniş dünyagörüşünə malik intellektual gəncləri cəlb etməyi tapşırıb, bu xüsusda özünün sonuncu dəfə Göyçay şəhərində vətəndaşlarla bərabər, sıravi və kiçik rəis heyəti vəzifələrində xidmət etmək arzusunda olan şəxsləri qəbul etdiyini xatırladaraq onların arasından ən layiqlilərinin seçilməsinin cəmiyyətdə asayiş keşikçilərinin nüfuzunun daha da yüksəlməsinə müsbət təsir edəcəyini deyib.\nNazir hüquq-mühafizə orqanlarının birgə səyləri ilə cari ilin ötən dövründə də cinayətkarlığa qarşı mübarizə və ictimai təhlükəsizliyin təmini sahəsində uğurlu nəticələrin qazanıldığını, əldə olunmuş müsbət təmayüllərin qorunub-saxlanıldığını vurğulamışdır. O, əmin olduğunu bildirmişdir ki, şəxsi heyət Azərbaycan Respublikasının Prezidenti cənab İlham Əliyevin qarşıya qoyduğu məsul vəzifələrin öhdəsindən bundan sonra da layiqincə gələcək, ali diqqət və qayğıya cavab olaraq sabitliyin, əmin-amanlığın, habelə dövlətin və vətəndaşların qanuni mənafelərinin hüquqazidd əməllərdən etibarlı qorunması üçün qüvvə və bacarığını əsirgəməyəcəkdir.